open-index/open-wikipedia-markdown huggingface dataset:
ମଥୁରା ଦୁଷ୍କର୍ମ ମାମଲା

**ମଥୁରା ଦୁଷ୍କର୍ମ ମାମଲା** ହେଉଛି ୨୬ ମାର୍ଚ୍ଚ ୧୯୭୨ରେ ସଂଘଟିତ ଏକ ଦୁଷ୍କର୍ମ ମାମଲା ଯେଉଁଥିରେ ମଥୁରା ନମ୍ନୀ ଏକ ଆଦିବାସୀ ନାବାଳିକା ପୋଲିସ ହାଜତରେ ଧର୍ଷଣର ଶୀକାର ହୋଇଥିଲା । ଅଭିଯୋଗ ଅନୁସାରେ ମହାରାଷ୍ଟ୍ରର ଦେଶାଇଗଞ୍ଜ ଥାନାର ଦୁଇଜଣ ପୋଲିସ ଅଧିକାରୀ ଉକ୍ତ ନାବାଳିକାକୁ ଧର୍ଷଣ କରିଥିଲେ । ତେବେ ଉଚ୍ଚତମ ନ୍ୟାୟାଳୟ ଉକ୍ତ ମାମଲାର ଅଭିଯୁକ୍ତଙ୍କୁ ନିର୍ଦ୍ଦୋଷରେ ଖଲାସ କରିଦେବା ପରେ ଏହି ରାୟ ବିରୁଦ୍ଧରେ ଦେଶ ବ୍ୟାପି ବିରୋଧ ପ୍ରକାଶ ପାଇବାକୁ ଲାଗିଲା । ଫଳରେ ସରକାର ଫୌଜଦାରୀ ଆଇନ ସଂଶୋଧନ ୧୯୮୩ ଅଧିନିୟମ କାର୍ଯ୍ୟକାରୀ କରିବା ସହ ଯୌନ ବ୍ୟଭିଚାର ମାମଲା ସଂପର୍କିତ ଅନେକ ଆଇନରେ ପରିବର୍ତ୍ତନ ଆଣିବାକୁ ବାଧ୍ୟ ହୋଇଥିଲେ ।

## ଘଟଣାର ପୃଷ୍ଠଭୂମି  
ମଥୁରା ଏକ ଅନାଥ ଆଦିବାସୀ ନାବାଳିକା ଯିଏକି ତାର ଦୁଇ ଭାଇଙ୍କ ମଧ୍ୟରୁ ଜଣଙ୍କ ସହ ବାସ କରୁଥିଲା । ମାମଲା ସମ୍ପର୍କିତ ଘଟଣା ବେଳକୁ ମଥୁରାର ବୟସ ଥିଲା ପ୍ରାୟ ୧୪ରୁ ୧୬ ବର୍ଷ ମଧ୍ୟରେ । ମଥୁରା କିଛି ଦିନ ପାଇଁ ନୁଶୀ ନାମ୍ନୀ ଏକ ମହିଳାଙ୍କ ଘରେ ଘରୋଇ ସହାୟୀକା ଭାବେ କାମ କରୁଥିଲା । ନୁଶୀର ଭଣଜା ଅଶୋକ ସହ ତାର ଦେଖା ହୁଏ । ଅଶୋକ ମଥୁରାକୁ ବିବାହ କରିବାକୁ ଚାହୁଁଥିଲା । ତେବେ ମଥୁରାର ଭାଇ ଏହି ପ୍ରସ୍ତାବରେ ରାଜି ନ ଥିଲା । ସେ ନିକଟସ୍ଥ ପୋଲିସ ଥାନାରେ ଅଶୋକ ଏବଂ ତାଙ୍କ ପରିବାରର ଲୋକଙ୍କ ବିରୁଦ୍ଧରେ ମଥୁରାର ଅପହରଣ ନେଇ ଏକ ମାମଲା ଦାଖଲ କଲା । ମାମଲା ଆଧାରରେ ପୋଲିସ ମଥୁରା, ମଥୁରାର ଭାଇ, ଅଶୋକ ତଥା ତାଙ୍କ ପରିବାରର ଲୋକଙ୍କୁ ଥାନାକୁ ଡକାଇଆଣିଲେ । ପ୍ରାଥମିକ ଅନୁସନ୍ଧାନ ପରେ ସମସ୍ତଙ୍କୁ ସିନା ଛାଡି ଦିଆଗଲା ହେଲେ ମଥୁରାକୁ ଅପେକ୍ଷା କରିବାକୁ କୁହାଗଲା । ଏହି ଅବସରରେ ଥାନାର ଦୁଇଜଣ ପୋଲିସ ଗଣପତ ଓ ତୁକାରାମ ମଥୁରାସହ ଦୁଷ୍କର୍ମ କରିବା ଅଭିଯୋଗ ହେଲା । ଏହା ଜାଣିବା ପରେ ମଥୁରାର ବନ୍ଧୁ ପରିଜନ ତଥା ସାଧାରନ ଲୋକ ପୋଲିସ ଥାନା ସମ୍ମୁଖରେ ବିରୋଧ ପ୍ରଦର୍ଶନ କରିବା ସହ ଦୋଷୀକୁ ଦଣ୍ଡ ଦେବାକୁ ଦାବି କଲେ । ପ୍ରବଳ ଚାପର ସମ୍ମୁଖୀନ ହୋଇ ଦୁଇ ଅଭିଯୁକ୍ତ ପଞ୍ଚନାମା ଦାଖଲ କରିବା ପାଇଁ ସହମତ ହେଲେ ।

## ମାମଲା 
ମାମଲାର ଶୁଣାଣୀ ଦୌରା ଜଜ୍‌ଙ୍କ ଅଦାଲତରେ ଆରମ୍ଭ ହେଲା । ଦୌରା ଜଜ୍‌ ଏହି ମାମଲାରେ ଅଭିଯୁକ୍ତ ସପକ୍ଷରେ ରାୟ ଦେଇ କହିଲେ ଯେ ପୀଡ଼ିତା ଯୌନ ସଂଭୋଗ ସହ ଅଭ୍ୟସ୍ତ ଥିଲା ଓ ଘଟଣା ଦିନ ତାର ସହମତିରେ ଦୁଷ୍କର୍ମ ହୋଇଥିଲା । ଏହି ରାୟ ବିରୁଦ୍ଧରେ ଉଚ୍ଚନ୍ୟାୟାଲୟରେ ଅପିଲ ହେବାପରେ ମୁମ୍ବାଇ ଉଚ୍ଚନ୍ୟାୟାଳୟର ନାଗପୁର ଖଣ୍ଡପୀଠ ଆରୋପୀକୁ ଦୁଇଟି ଅପରାଧରେ ଦୋଷୀ ଭାବେ ସଜା ଏକ ବର୍ଷ ଏବଂ ପାଞ୍ଚ ବର୍ଷର ସଜା ଶୂଣାଇଲେ । ତେବେ ଉଚ୍ଚତମ ନ୍ୟାୟାଳୟ ଏହି ରାୟର ଅପିଲରେ ଅଭିଯୁକ୍ତଙ୍କୁ ଦୋଷମୁକ୍ତ କରି ଖଲାସ କରିଦେଲେ ।

## ରାୟର ସାମାଜିକ ତଥା ନ୍ୟାୟୀକ ପ୍ରଭାବ 
ଉଚ୍ଚତମ ନ୍ୟାୟାଳୟର ଏହି ରାୟ ବିରୁଦ୍ଧରେ ପ୍ରବଳ ଜନ ଅସନ୍ତୋଷ ପ୍ରକାଶ ପାଇଲା । ରାୟର କିଛି ଦିନ ପରେ ଅର୍ଥାତ ୧୯୭୯ ସେପ୍ଟେମ୍ବରରେ ଆଇନ ଶାସ୍ତ୍ରର ପ୍ରଫେସର ଉପେନ୍ଦ୍ର ବାକ୍ସୀ, ରଘୁନାଥ କେଲେକର, ଦିଲ୍ଲୀ ବିଶ୍ୱ ବିଦ୍ୟାଳୟର ଲୋତିକା ସରକାର ଏବଂ ପୁନେର ବସୁଧା ଧାଗମ୍ଭାର ଉଚ୍ଚତମ ନ୍ୟାୟାଲୟଙ୍କୁ ଏକ ଖୋଲା ପତ୍ର ଲେଖି ରାୟରେ ସହମତିର ନ୍ୟାୟୀକ ବିଶ୍ଳେଷଣକୁ ଭ୍ରମାତ୍ମକ କହି ଏହି ରାୟର ସମାଲୋଚନା କରିବାକୁ ପଛେଇ ନ ଥିଲେ । ଏହି ଅବସରରେ ଲୋକେ ସଂଗଠିତ ଭାବେ ବିଭିନ୍ନ ସଂଗଠନ ଜରିଆରେ ଯଥା (FAOW) ଏହାର ବିରୋଧ କରିବା ସହିତ ନ୍ୟାୟୀକ ପ୍ରକ୍ରୀୟାରେ ସୁଧାର ଆଣିବାକୁ ଦାବୀ କଲେ । ଆନ୍ତର୍ଜାତିକ ମହିଳା ଦିବସ ଅବସରରେ ଦେଶର ବିଭିନ୍ନ ସହରରେ ଯଥା ଦିଲ୍ଲୀ, ମୁମ୍ବାଇ, ହାଇଦ୍ରାବାଦ ଓ ନାଗପୁରରେ ମହିଳା ସଂଗଠନଗୁଡ଼ିକ ପ୍ରଦର୍ଶନ ପୂର୍ବକ ଏହି ରାୟର ବିରୋଧ କଲେ ।

ପ୍ରବଳ ଚାପର ସମ୍ମୁଖୀନ ହୋଇ ଭାରତ ସରକାର ଫୌଜଦାରୀ ଆଇନ ତଥା ସାକ୍ଷ୍ୟ ଅଧିନିୟମରେ ସଂଶୋଧନ ଆଣିବାକୁ ବାଧ୍ୟ ହେଲେ । ଫୌଜଦାରୀ ଆଇନ ସଂଶୋଧନ ଅଧିନିୟମ ୧୯୮୩ କାର୍ଯ୍ୟକାରୀ ହେବା ସହ ସାକ୍ଷ୍ୟ ଅଧିନିୟମରେ ଧାରା ୧୧୪(କ) ସଂଶୋଧନ ହେଲା । ଏତଦ୍ ବ୍ୟତୀତ ଧର୍ଷଣ ସମ୍ବନ୍ଧୀୟ ଦଣ୍ଡବିଧି ଧାରାରେ ୩୬୭(କ), ୩୭୬(ଖ), ୩୭୬(ଗ) ତଥା ୩୭୬(ଘ) ସଂଶୋଧନ କରାଯାଇ ପୋଲିସ ହାଜତରେ ହେଉଥିବା ଦୁଷ୍କର୍ମ ପାଇଁ ଦଣ୍ଡର ବ୍ୟବସ୍ଥା ରହିଲା ।

## ଆଧାର 
ଶ୍ରେଣୀ:ଭାରତୀୟ ଆଇନ
୧୩ଶ ଲୋକ ସଭା

ଭାରତୀୟ ସଂସଦର ତଳ ସଦନ ଲୋକ ସଭାର **୧୩ଶ ଲୋକ ସଭା**କୁ ୧୯୯୯ ମସିହା ସାଧାରଣ ନିର୍ବାଚନରେ ନିର୍ବାଚିତ ସଭ୍ୟମାନେ ଯାଇଥିଲେ । ଏହି ଲୋକ ସଭାର ସମୟସୀମା ଥିଲା ୧୦ ଅକ୍ଟୋବର ୧୯୯୯ରୁ ୬ ଫେବୃଆରୀ ୨୦୦୪ । ୧୯୯୯ ମସିହାର ସାଧାରଣ ନିର୍ବାଚନ ସେପ୍ଟେମ୍ବର-ଅକ୍ଟୋବର ୧୯୯୯ରେ ଅନୁଷ୍ଠିତ ହୋଇଥିଲା ।

ଏହି ନିର୍ବାଚନରେ ଭାରତୀୟ ଜନତା ପାର୍ଟିର ନେତୃତ୍ୱରେ ରାଷ୍ଟ୍ରୀୟ ଗଣତାନ୍ତ୍ରିକ ଗଠବନ୍ଧନ ସର୍ବାଧିକ ୨୭୦ଟି ଆସନ ପାଇଥିଲା, ଯାହାକି ପୂର୍ବ ଲୋକ ସଭା ଅଥବା ୧୨ଶ ଲୋକ ସଭାଠାରୁ ୧୬ଟି ଆସନ ଅଧିକ ଥିଲା । ଭାରତୀୟ ଜନତା ଦଳର ନେତା ଅଟଳ ବିହାରୀ ବାଜପେୟୀ ଏହି ଲୋକ ସଭାର ନେତୃତ୍ୱ ନେଇ ପ୍ରଧାନମନ୍ତ୍ରୀ ହୋଇଥିଲେ ଏବଂ ୨୦୦୪ର ସାଧାରଣ ନିର୍ବାଚନ ପରେ ୧୪ଶ ଲୋକ ସଭା ଗଠନ ହେବା ପର୍ଯ୍ୟନ୍ତ କାର୍ଯ୍ୟ ନିଭାଇଥିଲେ । ଏହି ଲୋକ ସଭା ପାଇଁ ସାଧାରଣ ନିର୍ବାଚନ ପରେ ସଂସଦର ରାଜ୍ୟ ସଭାରେ ଥିବା ୪ ଜଣ ସାଂସଦ ଲୋସଭାକୁ ନିର୍ବାଚିତ ହୋଇଥିଲେ ।

## ଗୁରୁତ୍ୱପୂର୍ଣ୍ଣ ସଦସ୍ୟ 
* **ବାଚସ୍ପତି:**
** ଜି. ଏମ୍. ସି. ବାଳଯୋଗୀ (୨୨ ଅକ୍ଟୋବର ୧୯୯୯ରୁ ୩ ମାର୍ଚ୍ଚ ୨୦୦୨)
** ମନୋହର ଯୋଶୀ (୧୦ ମଇ ୨୦୦୨ରୁ ୨ ଜୁନ ୨୦୦୪)
* **ଉପ-ବାଚସ୍ପତି:**
** ପି ଏମ୍ ସୟୀଦ (୨୭ ଅକ୍ଟୋବର ୧୯୯୯ରୁ ୨ ଜୁନ ୨୦୦୪)
* **ମହା ସଚିବ:**
** ଜି ସି ମାଲହୋତ୍ରା (୧୪ ଜୁଲାଇ ୧୯୯୯ରୁ ୨୮ ଜୁଲାଇ ୨୦୦୫)
* **ପ୍ରଧାନମନ୍ତ୍ରୀ**
**ଅଟଳ ବିହାରୀ ବାଜପେୟୀ (୧୩ ଅକ୍ଟୋବର ୧୯୯୯ରୁ ୬ ଫେବୃଆରୀ ୨୦୦୪)
* **ବିରୋଧୀ ଦଳ ନେତା**
**ସୋନିଆ ଗାନ୍ଧୀ (୧୩ ଅକ୍ଟୋବର ୧୯୯୯ରୁ ୬ ଫେବୃଆରୀ ୨୦୦୪)
* **ସଂସଦୀୟ ବ୍ୟାପାର ମନ୍ତ୍ରୀ**
**ପ୍ରମୋଦ ମହାଜନ (୧୩ ଅକ୍ଟୋବର ୧୯୯୯ରୁ ୨୯ ଜାନୁଆରୀ ୨୦୦୩)
**ସୁଷମା ସ୍ୱରାଜ (୨୯ ଜାନୁଆରୀ ୨୦୦୩ରୁ ୨୨ ମଇ ୨୦୦୪)

## ରାଜନୈତିକ ଦଳ ଅନୁସାରେ ନିର୍ବାଚିତ ସଦସ୍ୟ 
## ଆଧାର
## ବାହାର ଆଧାର
* ଭାରତ ସରକାର – ୧୪ଶ ଲୋକ ସଭା

ଶ୍ରେଣୀ:ଲୋକ ସଭା
ସୁବର୍ଣ୍ଣା ମୁସ୍ତଫା

**ସୁବର୍ଣ୍ଣା ମୁସ୍ତଫା** (ଜନ୍ମ: ୨ ଡିସେମ୍ବର ୧୯୫୯) ଜଣେ ବଙ୍ଗଳାଦେଶୀ ଅଭିନେତ୍ରୀ । ସେ ଦୂରଦର୍ଶନ, କଥାଚିତ୍ର ଏବଂ ମଞ୍ଚରେ ଅଭିନୟ କରନ୍ତି । ୧୯୯୦ ମସିହାରେ ଦୂରଦର୍ଶନରେ ପ୍ରସାରିତ ନାଟକ କଥୌ କେଉ ନେଇ ଜରିଆରେ ଲୋକ ଲୋଚନକୁ ଆସିଥିଲେ । ଏହି ନାଟକ ସ‌ହିତ ୧୯୯୧ର ନାଟକ ଅୟମୟ ଏବଂ ୧୯୯୯ର ନାଟକ ଆଜ ରବିବାରରେ ତାଙ୍କର ଅଭିନୟକୁ ଲୋକମାନେ ଅଧିକ ପସନ୍ଦ କରିଥିଲେ ଏବଂ ତାଙ୍କୁ ଅନେକ ସଫଳତା ମିଳିଥିଲା । ତାଙ୍କର ଜଣେ ଭଉଣୀ ଅଛନ୍ତି, ଯାହାଙ୍କ ନାମ ହେଉଛି କାମେଲିଆ ମୁସ୍ତଫା । ସୁବର୍ଣ୍ଣା ବାଲ୍ୟକାଳରେ ଅଧିକାଂଶ ସମୟ ଢାକା ଏଲିଫାଣ୍ଟ ରୋଡ୍‌ରେ ତାଙ୍କର ଆଇମାଙ୍କ ଘରେ କଟେଇଛନ୍ତି ଏବଂ ସେ ବିକାରୁନିସା ନୁନ୍ ସ୍କୁଲ‌ରେ ପଢ଼ୁଥିଲେ ।

## ଅଭିନୟ ଜୀବନ
ସୁବର୍ଣ୍ଣା ମୁସ୍ତଫା ଏକ ଦୂରଦର୍ଶନ ନାଟକ ଜରିଆରେ ଅଭିନୟ ଦୁନିଆରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ନାଟକ ଜାହିର ରିହାନଙ୍କଦ୍ୱାରା ରଚିତ ଏକ ଉପନ୍ୟାସ ଉପରେ ପର୍ଯ୍ୟବସିତ ଥିଲେ, ଯାହାର ଶୀର୍ଷକ ଥିଲା *ବରଫ ଗଲା ନଦୀ* । ଏହାପରେ ସେ ୨୦୦୭ ମସିହାରେ ଦୂରଦର୍ଶନରେ ପ୍ରସାରିତ ଏକ ଧାରାବାହିକ ଡଲିସ୍ ହାଉସ୍‌ରେ ମୁଖ୍ୟ ଚରିତ୍ରରେ ଅଭିନୟ କରିଥିଲେ । ଏହି ଧାରାବାହିକଟି ଏଟିଏନ୍ ବାଂଲା ଦୂରଦର୍ଶନ ଚେନାଲରେ ପ୍ରଥମେ ପ୍ରସାରିତ ହୋଇଥିଲା ଏବଂ ୨୦୦୯ ଯାଏଁ ପ୍ରସାରିତ ହୋଇଥିଲା ।

## ବ୍ୟକ୍ତିଗତ ଜୀବନ
୮୦ ଦଶକର ଶେଷ ଆଡ଼କୁ ସୁବର୍ଣ୍ଣା ମୁସ୍ତଫା ହୁମାୟୁନ ଫାରିଦ୍‌ଙ୍କୁ ବିବାହ କରିଥିଲେ, ଯିଏକି ଜଣେ ବଙ୍ଗଳାଦେଶୀ ଅଭିନେତା । ୧୮ ମାର୍ଚ୍ଚ ୨୦୦୮ରେ ଉଭୟଙ୍କର ସମ୍ପର୍କ ସବୁଦିନ ପାଇଁ ତୁଟିଯାଇଥିଲା ଏବଂ ବିବାହ ବିଚ୍ଛେଦ ହୋଇଥିଲା ।

ଦୂରଦର୍ଶନରେ ଅଭିନୟ କରିବା ପରେ ସୁବର୍ଣ୍ଣା ମୁସ୍ତଫା ମଞ୍ଚ ନାଟକରେ ଅଭିନୟ ଆରମ୍ଭ କରିଥିଲେ । ଅଲ୍ ମନ୍‌ସୁର୍‌ଙ୍କର ନାଟକ *ଜଣ୍ଡିସ୍ ଓ ବିବିଧ ବଲୁନ୍* ଜରିଆରେ ମଞ୍ଚରେ ଅଭିନୟ ଆରମ୍ଭ କରିଥିଲେ । ୨୦୦୯ ମସିହାରେ ସେ ନିର୍ଦ୍ଦେଶନା ଦେବା ଆରମ୍ଭ କରିଥିଲେ । ଏଟିଏନ୍ ବାଲାଂ ଦୂରଦର୍ଶନ ଚେନାଲ ପାଇଁ ସେ *ଅକାଶ କୁସୁମ* ନାମକ ଗୋଟିଏ ଅଧ୍ୟାୟ ବିଶିଷ୍ଟ ଏକ ଦୂରଦର୍ଶନ ନାଟକର ନିର୍ଦ୍ଦେଶନା ଦେଇଥିଲେ ।

ସୁବର୍ଣ୍ଣା ମୁସ୍ତଫା ଜଣେ କ୍ରିକେଟ ଖେଳର ପ୍ରସଂଶକ ମଧ୍ୟ । ସେ ୨୦୧୫ରୁ କ୍ରିକେଟ ଖେଳର ଭାଷ୍ୟକାର ଭାବରେ ସେ ରେଡ଼ିଓ ଭୂମି ପାଇଁ କାର୍ଯ୍ୟ କରିଆସୁଛନ୍ତି । ବଙ୍ଗଳାଦେଶ ସେନ୍‌ସର୍ ବୋର୍ଡ଼ର ଜଣେ ସଭ୍ୟ ଭାବରେ ସେ ବଙ୍ଗଳାଦେଶ ଜାତୀୟ ଚଳଚ୍ଚିତ୍ର ପୁରସ୍କାର ଚୟନ ପ୍ରକ୍ରିୟାରେ ଅଂଶଗ୍ରହଣ କରିଥିଲେ ।

## ଆଧାର
## ବାହାର ଆଧାର
* 

ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ

ଶ୍ରେଣୀ:୧୯୫୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
୫ମ ଲୋକ ସଭା

ଭାରତର **୫ମ ଲୋକ ସଭା**କୁ ୧୯୭୧ ମସିହା ସାଧାରଣ ନିର୍ବାଚନ ନିର୍ବାଚିତ ସଭ୍ୟମାନେ ଯାଇଥିଲେ । ଏହି ଲୋକ ସଭାର ସମୟସୀମା ଥିଲା ୧୫ ମାର୍ଚ୍ଚ ୧୯୭୧ରୁ ୧୮ ଜାନୁଆରୀ ୧୯୭୭ । ଭାରତୀୟ ସଂସଦ ଦୁଇଟି ବିଭାଗ ମଧ୍ୟରୁ ଲୋକ ସଭା ହେଉଛି ସିଧାସଳଖ ଲୋକମାନଙ୍କଦ୍ୱାରା ନିର୍ବାଚିତ ସଭ୍ୟଙ୍କ ସଭାଗୃହ ବା ସଂସଦର ତଳ ସଦନ । ୧୯୭୧ ମସିହାର ସାଧାରଣ ନିର୍ବାଚନ ପରେ ସଂସଦର ରାଜ୍ୟ ସଭା ଥିବା ୪ ଜଣ ସାଂସଦ ଲୋସଭାକୁ ନିର୍ବାଚିତ ହୋଇଥିଲେ ।

ଇନ୍ଦିରା ଗାନ୍ଧୀ ଏହାର ପୂର୍ବ ୪ର୍ଥ ଲୋକ ସଭା ପ୍ରଧାନମନ୍ତ୍ରୀ ଥିଲେ । ଏହି ଲୋକ ସଭାର ପରବର୍ତ୍ତୀ ୬ଷ୍ଠ ଲୋକ ସଭା ପାଇଁ ୧୯୭୭ରେ ହୋଇଥିବା ସାଧାରଣ ନିର୍ବାଚନରେ କଂଗ୍ରେସ ଦଳ ୨୧୭ଟି ଆସନରେ ପରାଜିତ ହୋଇଥିଲା ।

## ଗୁରୁତ୍ୱପୂର୍ଣ୍ଣ ସଦସ୍ୟ 
* **ବାଚସ୍ପତି:**
**ଗୁରୁଦୟାଲ ସିଂହ ଢିଲୋନ୍ ୨୨ ମାର୍ଚ୍ଚ ୧୯୭୧ରୁ ୧ ଡିସେମ୍ବର ୧୯୭୫
**ବଳି ରାମ ଭଗତ ୫ ଜାନୁଆରୀ ୧୯୭୬ରୁ ୨୫ ମାର୍ଚ୍ଚ ୧୯୭୭
* **ଉପ ବାଚସ୍ପତି:**
**ଜର୍ଜ ଗିଲ୍‌ବଟ୍ ସ୍ୱେଲ୍ ୨୭ ମାର୍ଚ୍ଚ ୧୯୭୧ରୁ ୧୮ ଜାନୁଆରୀ ୧୯୭୭
***ମହା ସଚିବ:**
**ଏସ୍. ଏଲ୍. ଶକଧର ୨ ସେପ୍ଟେମ୍ବର ୧୯୬୪ରୁ ୧୮ ଜୁନ ୧୯୭୭

## ରାଜନୈତିକ ଦଳ ଅନୁସାରେ ନିର୍ବାଚିତ ସଦସ୍ୟ
ବିଭିନ୍ନ ରାଜନୈତିକ ଦଳରୁ ୫ମ ଲୋକ ସଭାକୁ ନିର୍ବାଚିତ ହୋଇଥିବା ସଦସ୍ୟମାନଙ୍କର ତାଲିକା ନିମ୍ନରେ ଦର୍ଶାଯାଇଛି- 

## ଆଧାର
ଶ୍ରେଣୀ:ଲୋକ ସଭା
ଇକ୍ୱିଟି ଲିଙ୍କ୍‌ଡ଼ ସଞ୍ଚୟ ଯୋଜନା

**ଇକ୍ୱିଟିସହ ଜଡ଼ିତ ସଞ୍ଚୟ ଯୋଜନା** (**ଇକ୍ୱିଟି ଲିଙ୍କ୍ଡ ସେଭିଙ୍ଗ୍ସ ସ୍କିମ** ବା **ଇଏଲଏସଏସ** ଭାବରେ ମଧ୍ୟ ଜଣା) ହେଉଛି ଭାରତରେ ପ୍ରଚଳିତ ତିନି ବର୍ଷର ଅବଧି ବିଶିଷ୍ଟ ଏକ ପ୍ରକାରର କ୍ଲୋଜ-ଏଣ୍ଡେଡ଼ ମ୍ୟୁଚୁଆଲ ଫଣ୍ଡ । ଭାରତୀୟ ଆୟକର ଧାରା ସେକ୍ସନ ୮୦ସି ଅଧୀନରେ ଏହି ଯୋଜନାରେ ଆୟକର ରିହାତି ମିଳିଥାଏ । ଇକ୍ୱିଟି ଲିଙ୍କ୍ଡ ସେଭିଙ୍ଗ୍ସ ସ୍କିମକୁ ଉଭୟ ଏସଆଇପି ଏବଂ ଲମ୍ପ୍ ସମ୍ ଉପାୟରେ ନିବେଶ କରିହୁଏ । ଏଥିରେ ଅର୍ଥ ନିବେଶ କଲେ ତିନି ବର୍ଷ ପୂର୍ବରୁ ଅର୍ଥ କାଢ଼ିହେବ ନାହିଁ । ଅନ୍ୟ ଆୟକର ରିହାତି ଯୋଜନାଠାରୁ ଏହି ଯୋଜନାରେ ସବୁଠାରୁ କମ ସମୟସୀମାରେ ନିବେଶକାରୀ ଅର୍ଥ କାଢ଼ିପାରିବେ । ଇକ୍ୱିଟି ଲିଙ୍କ୍ଡ ସେଭିଙ୍ଗ୍ସ ସ୍କିମ୍କୁ ଗୋଟିଏ ଭଲ ଆୟକର ରିହାତି ଉପାୟ ଭାବେ ବିଚାର କରାଯାଇଥାଏ ।

## ଅନ୍ୟ ଆୟକର ରିହାତି ଯୋଜନା ସହିତ ତୁଳନା 
ଇକ୍ୱିଟି ଲିଙ୍କ୍ଡ ସେଭିଙ୍ଗ୍ସ ସ୍କିମ୍କୁ ଅନ୍ୟ କିଛି ଲୋକପ୍ରେମୀ ଯୋଜନାଗୁଡ଼ିକ ସହ ନିମ୍ନରେ ତୁଳନା କରାଯାଇଛି ।

## ଆହୁରି ଦେଖନ୍ତୁ 
* ମ୍ୟୁଚୁଆଲ ଫଣ୍ଡ 
* ସାର୍ବଜନିକ ଭବିଷ୍ୟନିଧି ଯୋଜନା 
* ଶେୟାର ବଜାର 

## ଆଧାର 
ଶ୍ରେଣୀ:ଶେୟାର ବଜାର
ଶ୍ରେଣୀ:ଆୟକର ରିହାତି ସୁବିଧା ଜନିତ ଭାରତୀୟ ସଞ୍ଚୟ ଯୋଜନା
୭ମ ଲୋକ ସଭା

ଭାରତୀୟ ସଂସଦର ତଳ ସଦନ ଲୋକ ସଭାର **୭ମ ଲୋକ ସଭା**କୁ ୧୯୮୦ ମସିହା ସାଧାରଣ ନିର୍ବାଚନ ନିର୍ବାଚିତ ସଭ୍ୟମାନେ ଯାଇଥିଲେ । ଏହି ଲୋକ ସଭାର ସମୟସୀମା ଥିଲା ୧୮ ଜାନୁଆରୀ ୧୯୮୦ରୁ ୩୧ ଡିସେମ୍ବର ୧୯୮୪ । ଏହି ଲୋକ ସଭା ସାଧାରଣ ନିର୍ବାଚନ ପରେ ସଂସଦର ରାଜ୍ୟ ସଭାରେ ଥିବା ୯ ଜଣ ସାଂସଦ ଲୋସଭାକୁ ନିର୍ବାଚିତ ହୋଇଥିଲେ ।

ଏହି ନିର୍ବାଚନରେ କଂଗ୍ରେସ ଦଳ ସର୍ବାଧିକ ୩୭୩ଟି ଆସନ ଗ୍ରହଣ କରି ସଂଖ୍ୟା ଗରିଷ୍ଠତା ହାସଲ କରିଥିଲା ଏବଂ ଇନ୍ଦିରା ଗାନ୍ଧୀ ପ୍ରଧାନମନ୍ତ୍ରୀ ଭାବରେ ଦାୟିତ୍ୱ ଗ୍ରହଣ କରିଥିଲେ । ଏଥର ଲୋକ ସଭା ନିର୍ବାଚନରେ କଂଗ୍ରେସ ପୂର୍ବ ନିର୍ବାଚନ ତ‌ଥା ୬ଷ୍ଠ ଲୋକ ସଭା ଅଧିଗ୍ରହଣ କରିଥିବା ସଂଖ୍ୟାଠାରୁ ୨୮୬ଟି ଆସନ ଅଧିକ ଥିଲା ।

୩୧ ଅକ୍ଟୋବର ୧୯୮୪ରେ ଇନ୍ଦିରା ଗାନ୍ଧୀଙ୍କର ହତ୍ୟାପରେ ରାଜୀବ ଗାନ୍ଧୀ ପ୍ରଧାନମନ୍ତ୍ରୀ ଭାବରେ ଦାୟିତ୍ୱ ନେଇଥିଲେ । ଏହାର ପରବର୍ତ୍ତୀ ଲୋକ ସଭା ତ‌ଥା ୮ମ ଲୋକ ସଭା ୧୯୮୪ ମସିହା ସାଧାରଣ ନିର୍ବାଚନ ପରେ ୩୧ ଡିସେମ୍ବର ୧୯୮୪ରେ ଗଠିତ ହୋଇଥିଲା ।

ଏହି ଲୋକ ସଭାରେ ସମୁଦାୟ ନିର୍ବାଚିତ ସାଂସଦମାନଙ୍କ ମଧ୍ୟରୁ ୯.୩% ମୁସଲମାନ ସଂମ୍ପ୍ରଦାୟର ଥିଲେ, ଯାହାକି ଭାରତୀୟ ଇତିହାସରେ ସର୍ବାଧିକ ସଂଖ୍ୟକ ଥିଲା ।

## ବାଚସ୍ପତି
ଡ. ବଳରାମ ଝକାର: ୨୨ ଜାନୁଆରୀ ୧୯୮୦ - ୧୫ ଜାନୁଆରୀ ୧୯୮୫

## ଉପ ବାଚସ୍ପତି
ଶ୍ରୀ ଜି. ଲକ୍ଷ୍ମଣ: ୧ ଡିସେମ୍ବର ୧୯୮୦ - ୩୧ ଡିସେମ୍ବର ୧୯୮୪

## ମହାସଚିବ
ଶ୍ରୀ ଅବତାର ସିଂହ ରିକି - ୧୦ ଜାନୁଆରୀ ୧୯୮୦ - ୩୧ ଡିସେମ୍ବର ୧୯୮୩
ଡ. ସୁବାସଚନ୍ଦ୍ର କଶ୍ୟପ - ୩୧ ଡିସେମ୍ବର ୧୯୮୩ - ୩୧ ଡିସେମ୍ବର ୧୯୮୪

## ରାଜନୈତିକ ଦଳ ଅନୁସାରେ ନିର୍ବାଚିତ ସଦସ୍ୟ
ବିଭିନ୍ନ ରାଜନୈତିକ ଦଳରୁ ୭ମ ଲୋକ ସଭାକୁ ନିର୍ବାଚିତ ହୋଇଥିବା ସଦସ୍ୟମାନଙ୍କର ତାଲିକା ନିମ୍ନରେ ଦର୍ଶାଯାଇଛି- 

## ମନ୍ତ୍ରୀମଣ୍ଡଳ 
## ଆଧାର
## ବାହାର ଆଧାର
* 7th Lok Sabha Members Official listings 
* Lok Sabha website

ଶ୍ରେଣୀ:ଲୋକ ସଭା
ନୋରୋଭୂତାଣୁ

**ନୋରୋଭୂତାଣୁ** (ଇଂରାଜୀ ଭାଷାରେ **Norovirus**, ଅନ୍ୟ ନାମ **winter vomiting bug**) ପାକଅନ୍ତନଳୀର ପ୍ରଦାହ (gastroenteritis) ରୋଗର ଏକ ଅତି ସାଧାରଣ କାରଣ ।  ଏହି ସଂକ୍ରମଣ ହେଲେ ତରଳ ଝାଡ଼ା, ବାନ୍ତି, ଉଦର ଯନ୍ତ୍ରଣା ଇତ୍ୟାଦି ଲକ୍ଷଣ ପ୍ରକାଶ ପାଏ । ଝାଡ଼ା ବା ବାନ୍ତିରେ ରକ୍ତ ପଡ଼େନି । ଜନସ୍ୱାସ୍ଥ୍ୟ କାରଣରୁ ଏହାର ପୁଷ୍ଟିକରଣ ପରୀକ୍ଷା କରାଯାଏ । ଆଲକୋହୋଲ ଥିବା ସାନିଟାଇଜର Alcohol-based hand sanitizers କମ୍ ପ୍ରଭାବଶାଳୀ ହୁଏ । କେବଳ ସ‌ହାୟକ ଯତ୍ନ (Supportive care), ଆବଶ୍ୟକ ସ୍ଥଳେ ଯଥେଷ୍ଟ ଜଳପାନ ବା ଶିରାଭ୍ୟନ୍ତର ତରଳ ପଦାର୍ଥ ଇଞ୍ଜେକସନ (intravenous fluids) ଦେଇ ଚିକିତ୍ସା କରାଯାଏ । ଉଭୟ ବିକାଶଶୀଳ (developing world) ଓ ବିକଶିତ (developed|) ଦେଶମାନଙ୍କରେ ଏହି ରୋଗ ସଚରାଚର ଦେଖାଯାଏ । ପାଞ୍ଚ ବର୍ଷ ବୟସ ଭିତରେ ଏହି ରୋଗ ଆକ୍ରମଣ କରେ ଓ ଉଭୟ ବିକାଶଶୀଳ ଦେଶମାନଙ୍କରେ ପ୍ରାୟ ୫୦,୦୦୦ ମୃତ୍ୟୁ ହୁଏ ।
 
## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ପାଇରିଫର୍ମିସ ସିଣ୍ଡ୍ରୋମ

**ପାଇରିଫର୍ମିସ ସିଣ୍ଡ୍ରୋମ** (ଇଂରାଜୀ ଭାଷାରେ **Piriformis syndrome**) ଏକ ବେମାରୀ ଯାହା ପାଇରିଫର୍ମିସ ମାଂସପେଶୀ (piriformis muscle) ଚାରିପାଖରେ ସିଆଟିକ ସ୍ନାୟୁ (sciatic nerve) ଚାପିହେବା ଫଳରେ ହେଉଥିବା ବିଶ୍ୱାସ କରାଯାଏ । ପିଚା ଯନ୍ତ୍ରଣା ଓ ପିଚାରୁ (buttock) ଗୋଡ଼ ପର୍ଯ୍ୟନ୍ତ କାଲୁଆ ଅନୁଭବ ହୋଇଯାଏ ।

ଗ୍ଲୁଟିଆଲ ମାଂସପେଶୀ (gluteal muscle) ଆଘାତପ୍ରାପ୍ତ ହେଲେ, ପାଇରିଫର୍ମିସ ପେଶୀ ସ୍ପାଜ୍ମ ହେଲେ ବା ଅତି ବ୍ୟବ‌ହାର (overuse injury) କଲେ ଓ ଗଠନ ବ୍ୟତିକ୍ରମ ଥିଲେ ଏହି ରୋଗ ହୋଇପାରେ ।  କେତେକ ପରୀକ୍ଷା ନିର୍ଣ୍ଣୟରେ ସାହାଯ୍ୟକାରୀ ହୁଏ । ମେଡିକାଲ ଇମେଜିଙ୍ଗରେ (Medical imaging) ସାଧାରଣ ଦେଖାଯାଏ । ପିଆଇଡି (Herniated disc) ରୋଗ ଏହିଭଳି ଲକ୍ଷଣ ସୃଷ୍ଟିକରେ । 
 

ଲକ୍ଷଣ ସୃଷ୍ଟି କରୁଥିବା କାମ ନ‌କରିବାକୁ ଉପଦେଶ ଦିଆଯିବା ସ‌ହିତ ସ୍ଟ୍ରେଚିଙ୍ଗ (stretching), ଫିଜିଓଥେରାପି (physiotherapy) ଓ ଏନଏସଏଆଇଡି NSAIDs ଦିଆଯାଏ । ଏଥିରେ ଉପଶମ ନହେଲେ କର୍ଟିକୋସ୍ଟିରଏଡ steroid ବା ବୋଟୁଲିନମ ଟକ୍ସିନ (botulinum toxin) ଇଞ୍ଜେକସନ ଦିଆଯାଇପାରେ । ସାଧାରଣତଃ ଅପରେଶନ ନିମନ୍ତେ ଉପଦେଶ ଦିଆଯାଏନାହିଁ ।  ଏ ରୋଗ ସାଧାରଣ ବା ଅଳ୍ପ ସାଧାରଣ, ଏ ବିଷୟରେ ମତୈକ୍ୟ ନାହିଁ ।
 
## ଆଧାର
## ଅଧିକ ପଢ଼ନ୍ତୁ 
*

## ବାହ୍ୟ ଲିଙ୍କ 
ଶ୍ରେଣୀ:ଚିକିତ୍ସା ବିଜ୍ଞାନ
ଜାତୀୟ ଆଇନ ସେବା ଦିବସ

**ଜାତୀୟ ଆଇନ ସେବା ଦିବସ** ଭାରତରେ ପ୍ରତିବର୍ଷ ନଭେମ୍ବର ୯ ତାରିଖରେ ପାଳିତ ହୁଏ । ଆଇନ ସେବା ପ୍ରାଧିକରଣ ଅଧିନିୟମ ଏହାର ପରିବର୍ତ୍ତିତ ରୂପରେଖରେ ୧୯୯୫ ମସିହା ନଭେମ୍ବର ୯ ତାରିଖରେ କାର୍ଯ୍ୟକାରୀ ହୋଇଥିବାରୁ ଏହି ଉପଲକ୍ଷ୍ୟେ ଏହି ଦିନକୁ ଜାତୀୟ ଆଇନ ସେବା ଦିବସ ରୂପେ ପାଳନ କରାଯାଉଛି । 

## ପୃଷ୍ଠଭୂମି 
ଭାରତୀୟ ଆଇନ ବ୍ୟବସ୍ଥାରେ ତ୍ୱରିତ ନ୍ୟାୟ କ୍ଷେତ୍ରରେ ସୁଧାର ଆଣିବା ତଥା ଆପୋଷ ସମାଧାନ ଜରିଆରେ ମାମଲାର ଫଇସଲା କରିବା ଦିଗରେ ଲୋକ ଅଦାଲତ, ମଧ୍ୟସ୍ଥତା ତଥା ମାଗଣା ଆଇନ ସେବା ଭଳି ଅନେକ ପଦକ୍ଷେପ ଅନେକ ଦିନରୁ ପ୍ରଚଳିତ ହୋଇଛି । ତେବେ ଏ ସମ୍ପର୍କରେ କୌଣସି ବିଧିବଦ୍ଧ ଆଇନ ଅଧିନିୟମିତ ହୋଇ ନ ଥିବାରୁ  ଏହିସବୁର ସୁପରିଚାଳନା ପାଇଁ ଆଇନଗତ ବ୍ୟବସ୍ଥାର ଅଭାବ ପରିଲକ୍ଷିତ ହୋଇ ଆସୁଥିଲା । ଏହି ସମ୍ପର୍କିତ ଏକ ଆଇନ **ଆଇନ ସେବା ପ୍ରାଧିକରଣ ଅଧିନିୟମ,୧୯୮୭**  ୧୧ ଅକ୍ଟୋବର ୧୯୮୭ ଦିନ ରାଷ୍ଟ୍ରପତିଙ୍କ ଅନୁମୋଦନ ଲାଭକଲା ।  ଏହି ଆଇନକୁ ଅଧିକ ଲୋକାଭିମୁଖି କରିବା ପାଇଁ ଏଥିରେ ଆବଶ୍ୟକୀୟ ପରିବର୍ତ୍ତନ କରାଯାଇ  ଏହି ଆଇନ ୯ ନଭେମ୍ବର ୧୯୯୫ ମସିହାରୁ ଲାଗୁ କରାଗଲା ।  ଏହି ଆଇନର ବିଶେଷ ବ୍ୟବସ୍ଥା ପ୍ରକାରେ ଭାରତରେ ଜାତୀୟ ଆଇନ ସେବା ପ୍ରାଧିକରଣ (NALSA) ମଧ୍ୟ ପ୍ରତିଷ୍ଠା ହେଲା । ତେବେ ନୂତନ ଆଇନର ଅଧିନିୟମିତ ଦିନକୁ ଭାରତର ଉଚ୍ଚତମ ନ୍ୟାୟାଳୟରେ ୧୯୯୫ ମସିହା ନଭେମ୍ବର ୯ ତାରିଖରେ ଜାତୀୟ ଆଇନ ସେବା ଦିବସ ରୂପେ ପାଳିତ କରାଗଲା । ଏହି ଉପଲକ୍ଷ୍ୟେ ଜାତୀୟ ଆଇନ ସେବା ପ୍ରାଧିକରଣ ଆଇନ ସେବା ସଚେତନତା ମୂଳକ ଅନେକ କାର୍ଯ୍ୟକ୍ରମର ଆୟୋଜନ କରିଥିଲେ ।  ଭାରତୀୟ ଆଇନ ସେବା କ୍ଷେତ୍ରରେ ଏହି ପଦକ୍ଷେପକୁ ସ୍ମରଣୀୟ କରିବା ପାଇଁ ପ୍ରତିବର୍ଷ ନଭେମ୍ବର ୯ ତାରିଖ ଜାତୀୟ ଆଇନ ସେବା ଦିବସ ରୂପେ ସାରା ଦେଶରେ ପାଳିତ ହୋଇ ଆସୁଛି ।

## ପାଳନ 
ଜାତୀୟ ଆଇନ ସେବା ଦିବସ ପାଳନ ଅବସରରେ ସାଧାରଣ ଲୋକଙ୍କୁ ଆଇନ ସେବା କ୍ଷେତ୍ରରେ ସେମାନଙ୍କ ଅଧିକାର ତଥା ଆଇନ ସେବା ପ୍ରାଧିକରଣ ଅଧିନିୟମର ବିଭିନ୍ନ ଲୋକାଭିମୁଖି ଧାରା ତଥା ବ୍ୟବସ୍ଥା ବିଷୟରେ ସଚେତନ କରାଯାଏ । ଏହି ଉପଲକ୍ଷେ ଅଲୋଚନା ସଭା, ଲୋକ ଅଦାଲତ, କର୍ମଶାଳା, ମାଗଣା ଆଇନ ସେବା ଶିବିର ତଥା ସଚେତନତା କାର୍ଯ୍ୟକ୍ରମ ମାନ ଆୟୋଜନ କରାଯାଇଥାଏ । ରାଜ୍ୟ ସ୍ତରରେ ରାଜ୍ୟ ଆଇନ ସେବା ପ୍ରାଧିକରଣ, ଜିଲ୍ଲା ସ୍ତରରେ ଜିଲ୍ଲା ଆଇନ ସେବା ପ୍ରଧିକରଣ ତଥା ତାଲୁକ ସ୍ତରରେ ତାଲୁକ ଆଇନ ସେବା ପ୍ରାଧିକରଣ ଏହିସବୁ କାର୍ଯ୍ୟକ୍ରମର ଆୟୋଜନ କରିଥାନ୍ତି ।

## ଆଧାର 
## ବାହାର ଆଧାର 
ଶ୍ରେଣୀ: ଭାରତୀୟ ଆଇନ
ରାଜୀବ ଗାନ୍ଧୀ ଇକ୍ୱିଟି ସଞ୍ଚୟ ଯୋଜନା

**ରାଜୀବ ଗାନ୍ଧୀ ଇକ୍ୱିଟି ସଞ୍ଚୟ ଯୋଜନା** ବା ଆରଜିଇଏସଏସ ହେଉଛି ଭାରତର ଏକ ଆୟକର ଛାଡ଼ ଯୋଜନା ଯାହା ୨୦୧୨-୧୩ କେନ୍ଦ୍ରୀୟ ଆର୍ଥିକ ବଜେଟରେ ଉପସ୍ଥାପନା କରାଯାଇଥିଲା । ସାଧାରଣ ଖୁଚୁରା ନିବେଶକାରୀମାନଙ୍କୁ ଶେୟାର ବଜାର ପ୍ରତି ଆକର୍ଷିତ କରିବାକୁ ଏହି ଯୋଜନା ୨୧ ସେପ୍ଟେମ୍ବର ୨୦୧୨ରେ ତତ୍କାଳୀନ କେନ୍ଦ୍ର ଅର୍ଥ ମନ୍ତ୍ରୀ, ପି ଚିଦାମ୍ବରମ  ଘୋଷଣା କରିଥିଲେ ।  ନାନାଦି ସର୍ତ୍ତାବଳୀ ଯୋଗୁଁ ଯୋଜନାଟି ଲୋକପ୍ରିୟ ହୋଇନପାରିବାରୁ ୨୦୧୮-୧୯ ଆର୍ଥିକ ବର୍ଷରୁ ଏହି ଯୋଜନାଟିକୁ ହଟାଇଦିଆଯାଇଛି । 

## ଯୋଗ୍ୟତା 
ଏହି ଯୋଜନାରେ ଆୟକର ଛାଡ଼଼ ପାଇବାକୁ ନିମ୍ନଲିଖିତ ସର୍ତ୍ତବଳୀ ମାନିବାକୁ ପଡ଼ିବ: 

* ରିହାତିକାରୀ ଭାରତୀୟ ନାଗରିକ ହୋଇଥିବା ଆବଶ୍ୟକ ।
* ରିହାତିକାରୀଙ୍କର ବାର୍ଷିକ ଆୟ ୧୨ ଲକ୍ଷରୁ ଅଧିକ ହୋଇନଥିବ ।
* ୨୩ ନଭେମ୍ବର ୨୦୧୨ ପୂର୍ବରୁ ରିହାତିକାରୀଙ୍କର ଡିମାଟ ଖାତା ନଥିବା ଆବଶ୍ୟକ କିମ୍ବା ଥିଲେ ମଧ୍ୟ କିଛି ଟ୍ରେଡ଼ କରିନଥିବା ଦରକାର ।
* ୩ ବର୍ଷ ପର୍ଯ୍ୟନ୍ତ ଲକ-ଇନ ସମୟସୀମା ଥିଲା ।

## ସୁବିଧା 
ଏହି ଯୋଜନାଟିରେ ସର୍ବାଧିକ ୫୦,୦୦୦ ଟଙ୍କାର ଆୟ ଉପରେ କର ଛାଡ଼଼ ହୋଇପାରୁଥିଲା । ହିସାବ କଲେ ମୂଳ ଆୟ ଉପରେ ସର୍ବାଧିକ ୫୧୫୦ ଟଙ୍କାର ଆୟକର ଛାଡ଼଼ ମିଳୁଥିଲା ।

## ଆଧାର 
ଶ୍ରେଣୀ:ଆୟକର ରିହାତି ସୁବିଧା ଜନିତ ଭାରତୀୟ ସଞ୍ଚୟ ଯୋଜନା
ନାଇଲା ନାୟେମ

**ନାଇଲା ନାୟେମ** () ଜଣେ ବଙ୍ଗଳାଦେଶୀ ମଡେଲ ଏବଂ ଅଭିନେତ୍ରୀ । ସେ ପ୍ରଥମେ ଜଣେ ମଡେଲ ଭାବରେ ରଙ୍ଗୀନ ଦୁନିଆରେ ନିଜର ପେଶା ଆରମ୍ଭ କରିଥିଲେ ଓ ବିଭିନ୍ନ ବ୍ରାଣ୍ଡ ତ‌ଥା ବ୍ୟବସାୟ ପାଇଁ ମେଡେଲ ଭାବରେ କାର୍ଯ୍ୟ କରିଥିଲେ ଏବଂ ପରବର୍ତ୍ତୀ ସମୟରେ ଅଭିନୟ ଜଗତରେ କାମ କରିବା ଆରମ୍ଭ କରିଥିଲେ ।

## ପ୍ରାରମ୍ଭିକ ଜୀବନ
ନାଇଲା ନାୟେମ ବଙ୍ଗଳାଦେଶର ବାରିସାଲଠାରେ ଜନ୍ମଗ୍ରହଣ କରିଥିଲେ । ସେ ଜଣେ ଦାନ୍ତ ଚିକିତ୍ସକ ହେବା ପାଇଁ ଇଚ୍ଛା ରଖିଥିଲେ ଏବଂ ଢାକା ସିଟି ଡେଣ୍ଟାଲ କଲେଜ ନାମକ ଏକ ଘରୋଇ ମେଡିକାଲ କଲେଜରୁ ସେ ଡେଣ୍ଟାଲ ସର୍ଜନରେ ସ୍ନାତକ ହାସଲ କରିଥିଲେ ।

## ଅଭିନୟ ଜୀବନ
ନାଇଲା ନାୟେମ ୨୦୦୩ ମସିହାରେ ଏକ ବ୍ୟବସାୟର ବ୍ରାଣ୍ଡ ପାଇଁ ମଡେଲିଂ କରିବା ଆରମ୍ଭ କରିଥିଲେ । ଏହାପରେ ସେ ବିଭିନ୍ନ ବିଜ୍ଞାପନ ଆଦିରେ ଅଭିନୟ କରିଥିଲେ । ମଡେଲିଂ କରିବା ପରେ ପରେ ତାଙ୍କୁ ବିଭିନ୍ନ ଦୂରଦର୍ଶନ କାର୍ଯ୍ୟକ୍ରମରେ ସୁଯୋଗ ମିଳିଥିଲା । ବିଭିନ୍ନ ନାଟକ ତ‌ଥା ଧାରାବାହିକରେ ଅଭିନୟ କରିବାପରେ ନାଇଲା ୨୦୧୫ ମସିହାରେ ବଙ୍ଗଳାଦେଶ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ତାଙ୍କର ପ୍ରଥମ କଥାଚିତ୍ର ଥିଲା "ରନ୍ ଆଉଟ୍" । ତନ୍ମୟ ତାନ୍‌ସେନ୍‌ଙ୍କ ନିର୍ଦ୍ଦେଶିତ ଏହି କଥାଚିତ୍ରରେ ନାଇଲାଙ୍କ ସ‌ହ ସାଜଲ ନୁର୍ ଓ ମୌସୁମୀ ନାଗ ଆଦି କଳାକାରମାନେ ଅଭିନୟ କରିଥିଲେ । ୨୦୧୩ ମସିହାରେ ନାଇଲା ସୁନୀଲ ଗଙ୍ଗୋପାଧ୍ୟାୟଙ୍କ ରଚିତ ଏକ ଉପନ୍ୟାସ *ଘାଟ ବାବୁ* ଉପରେ ଆଧାରିତ ନାଟକ *ଘାଟ ବାବୁ ନିତାଇ ଚନ୍ଦ୍ର* ଅଭିନୟ କରିଥିଲେ । ନାଇଲା କଥାଚିତ୍ରରେ ଅଭିନୟ କରିବା ସ‌ହି କିଛି ଚଳଚ୍ଚିତ୍ରର ଆଇଟମ ଗୀତରେ ମଧ୍ୟ ନୃତ୍ୟ କରିଥିଲେ । ମାରୁଫ ଟାକା ଧୋରେନ ନାମକ ଅନ୍ୟ ଏକ ବଙ୍ଗଳା ଚଳଚ୍ଚିତ୍ରରେ ସେ ମଧ୍ୟ ଅଭିନୟ କରିଥିଲେ ।

ଯଦିଓ ପୂର୍ବରୁ ନାଇଲା ଫେସବୁକରେ କେବେ ଯୋଗଦେବେ ନାହିଁ ବୋଲି ସ୍ଥିର କରିଥିଲେ, ମାତ୍ର ପରବର୍ତ୍ତୀ ସମୟରେ ସେ ନିଜର କାର୍ଯ୍ୟ ଏବଂ ନିଜ ବିଷୟରେ ଅଧିକ ପ୍ରଚାର କରିବା ପାଇଁ ସୋସିଆଲ ମିଡ଼ିଆକୁ ଏକ ବଡ଼ ମାଧ୍ୟମ ରୂପେ ବାଛିଥିଲେ । ଅନ୍‌ଲାଇନ୍‌ରେ ଖାଦ୍ୟ ଯୋଗାଉଥିବା ସଂସ୍ଥା ଫୁଡ୍‌ପାଣ୍ଡାର ନାଇଲାଙ୍କୁ ସୋସିଆଲ ମିଡ଼ିଆରେ ତାଙ୍କର ବିଜ୍ଞାପନ ପ୍ରଚାର କରିବାପାଇଁ ଚୁକ୍ତି କରିଥିଲା । ବାଂଲାଦେଶର ଟେଲି କମୁନିକେସନ ସଂସ୍ଥା ଗ୍ରାମୀଣଫୋନଦ୍ୱାରା ଆୟୋଜିତ ଏକ କାର୍ଯ୍ୟକ୍ରମରେ ନାଇଲା ଅନନ୍ତ ଜୋଇଲିଙ୍କ ସ‌ହ କାର୍ଯ୍ୟ କରିଥିଲେ । ୨୦୧୫ ମସିହାରେ ବାଘର ବଚ୍ଚା ଡିଜିଟାଲ ସଂସ୍ଥାଦ୍ୱାରା ଏଲ୍‌ଜି ଇଲେକ୍ଟ୍ରୋନିକ୍‌ସ୍ ପାଇଁ ନିର୍ମିତ ଏକ ବିଜ୍ଞାପନରେ ନାଇଲା କାର୍ଯ୍ୟ କରିଥିଲ ଏବଂ ବିଜ୍ଞାପନଟି ଏକ ପୁରସ୍କାର ମଧ୍ୟ ପାଇଥିଲା । ନାଇଲା ବଙ୍ଗଳାଦେଶର କ୍ରିକେଟ ଖେଳାଳୀ ସାବିର ରହମାନଙ୍କ ସ‌ହ ଏକ ବିଜ୍ଞାପନରେ କାର୍ଯ୍ୟ କରିଥିଲେ, ଯେଉଁଥିରେ ସେମାନେ ଏକ ମାଦକ ପାନୀୟ ଉପରେ ବିଜ୍ଞାପନ ନିର୍ମାଣ କରିଥିଲେ, ମାତ୍ର ଏହାର ପ୍ରସାରଣ ଉପରେ ବଙ୍ଗଳାଦେଶ କ୍ରିକେଟ ସଂଘ ରୋକ ଲଗାଇ ଦେଇଥିଲା । ସିଏମ୍‌ଭିଦ୍ୱାରା ନିର୍ମିତ ଏକ ୱେବ ସିରିଜ୍‌ରେ ନାଇଲା ଅଭିନୟ କରିଥିଲେ, ଯାହାର ଶୀର୍ଷକ ଥିଲା *ଦ ଲିଷ୍ଟ* ।&nbsp;

## ବ୍ୟକ୍ତିଗତ ଜୀବନ
ନାଇଲାଙ୍କ ପୂର୍ବ ସ୍ୱାମୀ, ତାସ୍ୱିଫ ହୁସେନ ତୁଷାର ସିରିୟାରେ ଇସ୍‌ଲାମିକ୍ ଷ୍ଟେଟ୍ ଆତଙ୍କବାଦୀ ଦଳରେ ଯୋଗ ଦେଇଥିଲେ, ଯାହାକି ସେମାନଙ୍କର ନିଯୁକ୍ତି ଭିଡ଼ିଓ ଜରିଆରେ ଲୋକଲୋଚନ‌କୁ ଆସିଥିଲା ।

## ଆଧାର
## ବାହାର ଆଧାର
* 

ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ରାଷ୍ଟ୍ରୀୟ ସଞ୍ଚୟ ପ୍ରମାଣପତ୍ର

ଡାହାଣ|thumb|୧୯୫୩ ମସିହାରେ ଜାରି କରାଯାଇଥିବା ୫୦ ଟଙ୍କାର ରାଷ୍ଟ୍ରୀୟ ସଞ୍ଚୟ ପ୍ରମାଣପତ୍ରର ଆଗ ଏବଂ ପଛ ପଟ

**ରାଷ୍ଟ୍ରୀୟ ସଞ୍ଚୟ ପ୍ରମାଣପତ୍ର** ବା ଏନଏସସି (National Savings Certificates) ହେଉଛି ଭାରତ ସରକାରଙ୍କଦ୍ୱାରା ପ୍ରଚଳିତ ସଞ୍ଚୟ ବଣ୍ଡ, ଯାହାକି ମୁଖ୍ୟତଃ କ୍ଷୁଦ୍ର ସଞ୍ଚୟ ଏବଂ ଆୟକର ରିହାତି ନିମନ୍ତେ ଭାରତରେ ଜାରି କରାଯାଇଥିଲା । ଭାରତୀୟ ଡାକ ସେବାର ସଞ୍ଚୟ ଯୋଜନାର ଏହା ଅନ୍ତର୍ଗତ ।

ଏହି ପ୍ରମାଣପତ୍ର ଭାରତର ଯେକୌଣସି ଡାକଘରୁ କିଣାଯାଇପାରିବ । ଏହା ଉଭୟ ପାଞ୍ଚ ବର୍ଷ ଏବଂ ଦଶ ବର୍ଷ ପରିପକ୍ୱତା ହିସାବରେ ଛଡ଼ା ଯାଇଥାଏ । ଏହାକୁ ଦେଖାଇ ବ୍ୟାଙ୍କରେ ଋଣ ମଧ୍ୟ ନେଇହୁଏ । ନିବେଶକାରୀ ଆୟକର ସଂହିତା ୮୦ସି ଅଧୀନରେ ଜମାରାଶି ଉପରେ ଆୟକର ଛାଡ଼ ପାଇଥାନ୍ତି ।

ସ୍ୱାଧୀନତା ପରେ ଦେଶ ଗଠନ ପାଇଁ ଆବଶ୍ୟକୀୟ ଅର୍ଥ ନିମିତ୍ତ ଏହି ପ୍ରମାଣପତ୍ର ଗୁଡ଼ିକ ଭାରତ ସରକାରଙ୍କଦ୍ୱାରା ବହୁଳ ଭାବରେ ପ୍ରଚାର ଏବଂ ପ୍ରସାର କରାଯାଇଥିଲା ।

ପ୍ରମାଣପତ୍ର କାଗଜର ବନ୍ଦ 

କାଗଜରେ ଏହି ପ୍ରମାଣପତ୍ର ପ୍ରଦାନ ୨୦୧୬ରୁ ବନ୍ଦ କରିଦିଆଗଲା । ଏହା ବଦଳରେ ଇଲେକ୍ଟ୍ରୋନିକ ଉପାୟରେ ଏହି ପ୍ରମାଣପତ୍ର ପ୍ରଦାନ କରାଯାଉଛି ।

## ଆହୁରି ଦେଖନ୍ତୁ 
* 
* 

## ଆଧାର 
## ବାହ୍ୟ ଆଧାର 
* National Savings Certificates (NSC)  at India Post
* National Savings Certificates (NSC) 
* Dailytool's National Savings Certificate Calculator 
* Revision of interest rates for small savings schemes 26 March 2012
* Revision of interest rates for small savings schemes 31 March 2015
* AVAIL PRE-REVISED INTEREST RATES OF POST OFFICE SAVINGS SCHEMES 22 Mar 2016
* Revision in interest rates of small savings schemes 30 March 2016
* Revision of interest rates for small savings schemes 29 September 2016
* Revision of interest rates for small savings schemes 30 June 2017
* Revision of interest rates for small savings schemes 29 September 2017
* Revision of interest rates for small savings schemes 27 December 2017
* Revision of interest rates for small savings schemes 28 March 2018
ଶ୍ରେଣୀ:ଆୟକର ରିହାତି ସୁବିଧା ଜନିତ ଭାରତୀୟ ସଞ୍ଚୟ ଯୋଜନା
ନୱସୀନ ନହରୀନ ମୋଉ

**ନୱସୀନ ନହରୀନ ମୋଉ** () () ଜଣେ ବଙ୍ଗଳାଦେଶୀ ଅଭିନେତ୍ରୀ ଯିଏକି ଦୂରଦର୍ଶନ ଏବଂ ବଙ୍ଗଳାଦେଶର କଥାଚିତ୍ର ଜଗତରେ ଅଭିନୟ କରନ୍ତି । ସେ ପ୍ରାର୍ଥନା, ମୁଖୋଷ ମନୁଷ ଆଦି ଲୋକପ୍ରିୟ ବଙ୍ଗଳା ଚଳଚ୍ଚିତ୍ରରେ କାର୍ଯ୍ୟ କରିଥିଲେ । ଏତଦ୍ ବ୍ୟତୀତ ସେ ଜଣେ ମଡେଲ, ଦୂରଦର୍ଶନ ତ‌ଥା ରେଡ଼ିଓ ଉପସ୍ଥାପିକା ଏବଂ ସେ ବିଭିନ୍ନ ମଞ୍ଚରେ ମଧ୍ୟ ବିଭିନ୍ନ ନାଟକରେ ଅଭିନୟ କରିଛନ୍ତି । ୨୦୦୭ ମସିହାରୁ ସେ ବିଭିନ୍ନ ଦୂରଦର୍ଶନ ବିଜ୍ଞାପନ ଏବଂ ଖବର କାଗଜ ତ‌ଥା ପ୍ରିଣ୍ଟି ମିଡ଼ିଆ ବିଜ୍ଞାପନରେ ଜଣେ ମଡେଲ ଭାବରେ କାର୍ଯ୍ୟ କରି ଆସୁଛନ୍ତି । ସେ ରେଡ଼ିଓର ଜଣେ ଉପସ୍ଥାପିକା ଭାବରେ କାର୍ଯ୍ୟ ଆରମ୍ଭ କରିଥିଲେ ଏବଂ ରେଡ଼ିଓ ଟୁ-ଡେ, ରେଡ଼ିଓ ଫ୍ରୁଟି, ଧମାକା ଏଫ୍ଏମ୍ ଏବଂ ରେଡ଼ିଓ ଅମ୍ବର ଭଳି ବେତାର କେନ୍ଦ୍ରରେ ପ୍ରଯୋଜିକା ଭାବରେ କାର୍ଯ୍ୟ କରିଥିଲେ ।

## ପ୍ରାରମ୍ଭିକ ଜୀବନ
ନୱସୀନ ନହରୀନ ମୋଉ ୧୯୮୫ ମସିହା ଅଗଷ୍ଟ ମାସ ୧୫ ତାରିଖରେ ଖୁଲ୍‌ନା ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କର ପିଲାଦିନ ମୁଖ୍ୟତଃ ବଙ୍ଗଳାଦେଶ ବିଭିନ୍ନ ଜିଲ୍ଲାମାନଙ୍କରେ କଟିଛି । ତାଙ୍କ ବାପା ଶେକ୍ ଅମଜାଦ ହୁସେନ ବଙ୍ଗଳାଦେଶ ବୈଷୟିକ ଏବଂ ପ୍ରଯୁକ୍ତିବିଦ୍ୟା ବିଶ୍ୱବିଦ୍ୟାଳୟରେ ଜଣେ ଇଞ୍ଜିନିୟର ଭାବରେ କାର୍ଯ୍ୟ କରୁଥିଲେ ଏବଂ ଜସ୍ମିନ ଅଖତାର ଜଣେ ଗୃହିଣୀ । ସେ ମାତ୍ର ସାତ ବର୍ଷ ବୟସରେ ନୃତ୍ୟ କରିବା ଆରମ୍ଭ କରିଥିଲେ । ୧୯୯୪ ମସିହାରେ ତାଙ୍କୁ ନୃତ୍ୟରେ ଖେଳଘର ପୁରସ୍କାର ମିଳିଥିଲା । ସେ ତାଙ୍କର ପେଶା ଜଣେ ରେଡ଼ିଓ ଉପସ୍ଥାପିକା ଭାବରେ କାର୍ଯ୍ୟ କରି ଆରମ୍ଭ କରିଥିଲେ । ତାଙ୍କର ପ୍ରଥମ କାର୍ଯ୍ୟକ୍ରମ ବଙ୍ଗଳାଦେଶର ଦୂରଦର୍ଶନ ଆର୍‌ଟିଭିରେ ପ୍ରସାରିତ ଏକ ଟେଲିଫୋନିକ୍ କାର୍ଯ୍ୟକ୍ରମ ଥିଲା । ଏହି କାର୍ଯ୍ୟକ୍ରମର ଶୀର୍ଷକ ଥିଲା "ଜେଗେ ଅଛୋ କି" । ୨୦୦୮ ମସିହାରୁ ୨୦୧୧ ମସିହା ଯାଏଁ ଚାଲିଥିବା ଏହି କାର୍ଯ୍ୟକ୍ରମଟି ସେହି ସମୟରେ ଅନେକ ଲୋକପ୍ରିୟତା ପାଇଥିଲା ।

## ପେଶା
ନୱସୀନ ନହରୀନ ମୋଉଙ୍କୁ ଲୋକମାନେ ମୁଖ୍ୟତଃ ନୱସୀନ ନାମରେ ହିଁ ଜାଣନ୍ତି । ସେ ଜଣେ ରେଡ଼ିଓ ଉପସ୍ଥାପିକା ଭାବରେ ପ୍ରଥମେ କାର୍ଯ୍ୟ ଆରମ୍ଭ କରିଥିଲେ । ଏହାପରେ ସେ ସେ ଜଣେ ମଡେଲ ଭାବରେ ବିଭିନ୍ନ ବିଜ୍ଞାପନରେ କାର୍ଯ୍ୟ କରିଥିଲେ । ବର୍ତ୍ତମାନ ସେ ଜଣେ ଅଭିନେତ୍ରୀ ଭାବରେ ବଙ୍ଗଳାଦେଶର ଦୂରଦର୍ଶନରେ କାର୍ଯ୍ୟ କରୁଛନ୍ତି । "ଧୂପଛାୟ" ଧାରାବାହିକ ଜରିଆରେ ସେ ଛୋଟ ପରଦାରେ ଅଭିନୟ ଆରମ୍ଭ କରିଥିଲେ । ପରବର୍ତ୍ତୀ ସମୟରେ ସେ ୨୦୧୬ ମସିହାରେ ବଡ଼ ପରଦାରେ ଅଭିନୟ ଆରମ୍ଭ କରିଥିଲେ । ଏହି କଥାଚିତ୍ରଟିରେ ସେ ତାଙ୍କର ସ‌ହ-କଳାକାର ହିଲୋଲଙ୍କ ସ‌ହ ଅଭିନୟ ଆରମ୍ଭ କରିଥିଲେ । ୨୦୧୫ରୁ ୨୦୧୭ ଯାଏଁ ସେ ରେଡ଼ିଓ ଅମ୍ବରର ଜଣେ ପ୍ରୋଗ୍ରାମ ନିର୍ଦ୍ଦେଶକ ଭାବରେ କାର୍ଯ୍ୟ କରିଥିଲେ ଏବଂ ୨୦୧୦ରେ ଅନ୍ୟ ଏକ ବଙ୍ଗଳା ରେଡ଼ିଓ "ଚେନାଲ ଆଇ"ରେ ପ୍ରୋଗ୍ରାମ ସ‌ହ-ନିର୍ଦ୍ଦେଶକ ଭାବରେ କାର୍ଯ୍ୟ କରିଥିଲେ । ୨୦୧୩ ମସିହାରେ ଆଇସିସି ଟି୨୦ ବିଶ୍ୱକପ ଆରମ୍ଭ କାର୍ଯ୍ୟକ୍ରମରେ ଉପସ୍ଥାପିକା ଭାବରେ କାର୍ଯ୍ୟ କରିଥିଲେ । ଏତଦ୍ ବ୍ୟତୀତ ସେ ୨୦୧୬ରେ ବଙ୍ଗଳାଦେଶର ଜାତୀୟ ଚଳଚ୍ଚିତ୍ର ପୁରସ୍କା, ୨୦୧୨ରେ ବାଂଲାଦେଶ ପ୍ରିମିୟର ଲିଗ୍‌ର ପ୍ରଥମ ସଂସ୍କରଣର ଆରମ୍ଭ କାର୍ଯ୍ୟକ୍ରମ ଆଦିରେ ଉପସ୍ଥାପିକା ଭାବରେ କାର୍ଯ୍ୟ କରିଥିଲେ ।

## ଆଧାର
ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୮୫ ଜନ୍ମ
ଏସିଟାଲୋପ୍ରାମ

**ଏସିଟାଲୋପ୍ରାମ** (ଇଂରାଜୀ ଭାଷାରେ **Escitalopram** ବିକ୍ରୟ ନାମ **ସିପ୍ରାଲେକ୍ସ**/ **Cipralex** ଓ **ଲେକ୍ସାପ୍ରୋ**/ **Lexapro** ଇତ୍ୟାଦି) ଏକ ଅବସାଧରୋଗୀ (antidepressant) ଔଷଧ ଯାହା ସିଲେକ୍ଟିଭ ସେରୋଟୋନିନ ରିଅପଟେକ ଇନ‌ହିବିଟର ଶ୍ରେଣୀର (selective serotonin reuptake inhibitor (SSRI) ଶ୍ରେଣୀର ଏକ ଔଷଧ । ଏହି ଔଷଧ ପାଟିରେ ଦିଆଯାଏ ।  ପୂର୍ବରୁ ଥିବା ସିଟାଲୋପ୍ରାମର ଏହା ସ୍ତିରିଓଆଇସୋମର, ତେଣୁ ଇଂରାଜୀରେ ସିଟାଲୋପ୍ରାମ (citalopram) ସ‌ହିତ 'ଇଏସ' ଯୋଗକରାଯିବାଦ୍ୱାରା ଏସିଟାଲୋପ୍ରାମ (Escitalopram) ହୋଇଛି । ସଂଯୁକ୍ତ ରାଷ୍ଟ୍ରରେ ସନ ୨୦୧୮ରେ ବ୍ରାଣ୍ଡ ନଥିବା ଏସିଟାଲୋପ୍ରାମ, ବ୍ରାଣ୍ଡ ଔଷଧ ଅପେକ୍ଷା ୨୦ ଗୁଣ କମ ମୂଲ୍ୟରେ ମିଳେ । ଏସିଟାଲୋପ୍ରାମ ଦେବା ଅପେକ୍ଷା ଅନେକ ସମୟରେ ଦୁଇ ଗୁଣ ଅଧିକ ଡୋଜର ସିଟାଲୋପ୍ରାମ ମଧ୍ୟ ଦିଆଯାଉଛି ।
 
## ଆଧାର 
### Cited texts
* 

## ବାହ୍ୟ ଲିଙ୍କ 
* U.S. National Library of Medicine: Drug Information Portal — Escitalopram
* "A Drug Maker’s Playbook Reveals a Marketing Strategy" article in *The New York Times* by Gardiner Harris, September 1, 2009

ଶ୍ରେଣୀ:ଔଷଧ
ରାବଣ ପୋଡ଼ି (ୱେବ ସିରିଜ)

**ରାବଣ ପୋଡ଼ି** ଓଡ଼ିଆ ଭାଷା ନିର୍ମିତ ପ୍ରଥମ ୱେବ ସିରିଜ । ଏହାର ସମ୍ପୂର୍ଣ୍ଣ ନାମ ଥିଲା, **ରାବଣ ପୋଡ଼ି- ଏ ହୋମ କମିଙ୍ଗ୍** । ଏହା ୨୦୧୮ ମସିହାର ଦଶହରା ସମୟରେ ଓଡ଼ିଆୱାନ ୟୁଟ୍ୟୁବ ଚ୍ୟାନେଲରେ ପ୍ରସାରିତ ହୋଇଥିଲା । କାହାଣୀଟି ଜଣେ ଏକୁଟିଆ ରହୁଥିବା ଅବସରପ୍ରାପ୍ତ ବ୍ରିଗେଡିୟରଙ୍କ ପରିବାର ଉପରେ କେନ୍ଦ୍ରିତ ଥିଲା ।   

## କାହାଣୀ 
ଏକୁଟିଆ ରହୁଥିବା ଜଣେ ଅବସର ପ୍ରାପ୍ତ ବ୍ରିଗେଡିୟର (ଚୌଧୁରୀ ଜୟପ୍ରକାଶ ଦାସ) ନିଜର ଦୂରରେ ରହୁଥିବା ନାତିକୁ (ସୁଧାଂଶୁ ନାରାୟଣ ଦାଶ) ସମ୍ପତିବାଡ଼ି ମାମଲା ଛିଣ୍ଡାଇବାକୁ ଦଶହରା ସମୟରେ ତାଙ୍କର ଘରକୁ ଡାକନ୍ତି । ନାତିଟି ଜଣେ ସଫ୍ଟୱେର ଡେଭେଲପର ଯେକି ନିଜ ପରିବାରଠାରୁ ଦୂରରେ ରହନ୍ତି । ନାତିଟି କଟକ ଆସିଲାପରେ ଘଟିଥିବା ଘଟଣାବଳୀ ଉପରେ ଏହି ଚାରୋଟି ଅଧ୍ୟାୟ ପର୍ଯ୍ୟବସିତ ।

## ଅଭିନୟ 
* ଚୌଧୁରୀ ଜୟପ୍ରକାଶ ଦାସ
* ସୁଧାଂଶୁ ନାରାୟଣ ଦାଶ
* ଦୀପନ୍ୱିତ ଦାଶମହାପାତ୍ର
* ଅଙ୍କିତା ମିଶ୍ର 
**Rabana Podi  ଲିଙ୍କ=ଛାଞ୍ଚ:Prettyurl#Usage|12x12_ପିକସେଲ|Help** Rabana Podi

## ଆଧାର 
## ବାହ୍ୟ ଆଧାର 
* 
* ୟୁଟ୍ୟୁବ  

ଶ୍ରେଣୀ:ଓଡ଼ିଆ ୱେବ ସିରିଜ
ଗୀତା ହୋତା

**ଗୀତା ହୋତା** (୯ ସେପ୍ଟେମ୍ବର ୧୯୩୬–୨୯ ନଭେମ୍ବର ୨୦୨୨) ଜଣେ ଭାରତୀୟ ଓଡ଼ିଆ-ଭାଷୀ ସାହିତ୍ୟିକା, ସମ୍ପାଦକ ଓ ସଂଗଠକ ଥିଲେ । ତାଙ୍କ ରଚିତ ସାହିତ୍ୟ ମଧ୍ୟରେ ଗଳ୍ପ ସଂକଳନ *ଅପୂଜା ଫୁଲ*, *ବିଶ୍ବାସ ଏକ ଅନ୍ଧଗଳି*, *ରଙ୍ଗମଞ୍ଚ* ଓ ଉପନ୍ୟାସ *ମାୟାବିନୀ* ଆଦି ଅନ୍ୟତମ । ସେ କବିତା, ଶିଶୁ ସାହିତ୍ୟ, ଆତ୍ମଜୀବନୀ ଆଦି ପୁସ୍ତକ ମଧ୍ୟ ରଚନା କରିଥିଲେ ଏବଂ *ଅମୃତାୟନ* ସାହିତ୍ୟ ପତ୍ରିକାର ସମ୍ପାଦିକା ତଥା ଅମୃତାୟନ ପ୍ରକାଶନ ସଂସ୍ଥାର ମୁଖ୍ୟ ଥିଲେ । ସେ କଳିଙ୍ଗ ପୁସ୍ତକ ମେଳାର ସଭାପତି ଭାବରେ କାର୍ଯ୍ୟ କରିଥିଲେ । ସେ ଦକ୍ଷିଣପୂର୍ବ ରେଳବାଇର ମହିଳା ଅନୁଷ୍ଠାନର ସଭାପତି ଥିଲେ ଓ ଜଣେ ସଂଗଠିକା ଭାବରେ ୧୯୭୬-୭୭ରେ ସେ ଓଡ଼ିଶା ମହିଳା କଂଗ୍ରେସର ଆବାହିକା ଭାବେ କାର୍ଯ୍ୟ କରିଥିଲେ । ସେ ଓଡ଼ିଆ ସାହିତିକ ଓ ସମ୍ପାଦକ ସାତକଡ଼ି ହୋତାଙ୍କୁ ବିବାହ କରିଥିଲେ ।

୨୦୨୨ ନଭେମ୍ବର ୨୯ରେ ଭୁବନେଶ୍ୱରରେ ହୃଦଘାତରେ ତାଙ୍କର ଦେହାନ୍ତ ହୋଇଥିଲା ।

## ପ୍ରାରମ୍ଭିକ ଜୀବନୀ ଓ ବୃତ୍ତି 
ଗୀତା ହୋତା ମୟୂରଭଞ୍ଜ ଜିଲ୍ଲା ଜଗନ୍ନାଥଖୁଣ୍ଟା ଗ୍ରାମରେ ୧୯୩୬ ସେପ୍ଟେମ୍ବର ୯ରେ ଜନ୍ମଗ୍ରହଣ କରିଥିଲେ । ସେ ସାହିତ୍ୟିକ ଓ ଦୈନିକ ସମୟ ସମ୍ପାଦକ ସାତକଡ଼ି ହୋତାଙ୍କୁ ବିବାହ କରିଥିଲେ । ଏହି ଦମ୍ପତ୍ତିଙ୍କର ଜଣେ ପୁଅ ସଞ୍ଜୀବ ଓ ଜଣେ ଝିଅ ଅଛନ୍ତି । ବୃତ୍ତିଗତ ଜୀବନରେ ସେ ଦକ୍ଷିଣପୂର୍ବ ରେଳବାଇରେ କାର୍ଯ୍ୟକରିଥିଲେ । ସେ ସେଠାରେ ମହିଳା ଅନୁଷ୍ଠାନର ସଭାପତି ମଧ୍ୟ ଥିଲେ । ଜଣେ ରାଜନୈତି ସଂଗଠିକା ଭାବରେ ସେ ୧୯୭୬-୭୭ରେ ଓଡ଼ିଶା ମହିଳା କଂଗ୍ରେସର ଆବାହିକା ହୋଇଥିଲେ । ସେ ଅମୃତାୟନ ନାମକ ପ୍ରକାଶନ ସଂସ୍ଥାର ମୁଖ୍ୟ ଥିଲେ ଓ *ଅମୃତାୟନ* ସାହିତ୍ୟ ପତ୍ରିକାର ସମ୍ପାଦନା କରିଆସୁଥିଲେ । ଏହା ବ୍ୟତୀତ ସେ କଳିଙ୍ଗ ପୁସ୍ତକ ମେଳାର ସଭାପତି ଭାବରେ କାର୍ଯ୍ୟ କରିଥିଲେ ।

## ସାହିତ୍ୟ ରଚନା 
ସେ ଓଡ଼ିଆରେ କବିତା, ଗଳ୍ପ, ପ୍ରବନ୍ଧ ଓ ଆତ୍ମଜୀବନୀ, ଶିଶୁ ସାହିତ୍ୟ ଆଦି ରଚନା କରିଥିଲେ ।

## ରଚନାବଳୀ 
### କବିତା ସଂକଳନ 
* *ଏକା ଏକା ଈଶ୍ୱରୀ ୧୯୯୪*

### ଉପନ୍ୟାସ 
* *ମନବୀଣା ୧୯୮୮*
* *ମାୟାବିନୀ*

### ସ୍ମୃତିଲିପି 
* *ସବୁ ସ୍ମୃତି ମଧୁର ୨୦୦୦*

### ପ୍ରବନ୍ଧ ସଂକଳନ 
* *ମଧୁକ୍ଷରା*

### କ୍ଷୁଦ୍ରଗଳ୍ପ ସଂକଳନ 
* *ବିଶ୍ୱାସ ଏକ ଅନ୍ଧଗଳି ୧୯୮୯*
* *ରଂଗମଞ୍ଚ ୧୯୮୬*
* *ମନ ମନ୍ଥନ*
* *ଅପୂଜା ଫୁଲ ୧୯୮୩*
**ଶିଶୁ ସାହିତ୍ୟ**

* *ଟୁନି ପାହାଡ଼*
* *ବୁଦ୍ଧି ଥିଲେ ଉପାୟ ଦିଶେ*
* *ବାଘୁଇର ଅଭିଯାନ*

**ଅନ୍ୟାନ୍ୟ**

* *ଦିବ୍ୟଭୂମି ଭାରତ (ଭ୍ରମଣକାହାଣୀ)*
* *ପ୍ରତିବେଶୀର ମୁହଁ (ଅନୁବାଦ ଗଳ୍ପ)*

## ଆଧାର 
ଶ୍ରେଣୀ:୧୯୩୬ ଜନ୍ମ
ଶ୍ରେଣୀ:ଓଡ଼ିଆ ଔପନ୍ୟାସିକ
ଶ୍ରେଣୀ:୨୦୨୨ ମୃତ୍ୟୁ
ଦିଲାରା ହନିଫ ପୂର୍ଣ୍ଣିମା

**ଦିଲାରା ହାନିଫ ପୂର୍ଣ୍ଣିମା** (ଜନ୍ମ: ) ଜଣେ ବଙ୍ଗଳାଦେଶୀ ଅଭିନେତ୍ରୀ, ସେ ମୁଖ୍ୟତଃ ବଙ୍ଗଳା କଥାଚିତ୍ର ଜଗତରେ ଅଭିନୟ କରନ୍ତି । ପୂର୍ଣ୍ଣିମା ୧୯୯୭ ମସିହାରେ ବଙ୍ଗଳା କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ସେ ଏ ଜୀବନ ତୁମର ଆମର କଥାଚିତ୍ର ଜରିଆରେ ଅଭିନୟ ଦୁନିଆରେ ପ୍ରବେଶ କରିଥିଲେ । ନିର୍ଦ୍ଦେଶକ ଜାକିର ହୁସେନ ତାଙ୍କୁ ପ୍ରଥମ ସୁଯୋଗ ଦେଇଥିଲେ । ପୂର୍ଣ୍ଣିମାଙ୍କୁ ୨୦୧୦, ୨୦୧୨ ଏବଂ ୨୦୧୩ରେ ବଙ୍ଗଳାଦେଶର ଜାତୀୟ ଚଳଚ୍ଚିତ୍ର ପୁରସ୍କାର ମିଳିଥିଲ । ସେ କଥାଚିତ୍ର ଜଗତରେ ଅଭିନୟ କରିବା ବ୍ୟତୀତ ବଙ୍ଗଳାଦେଶର ବିଭିନ୍ନ ଦୂରଦର୍ଶନରେ ମଧ୍ୟ କାର୍ଯ୍ୟ କରିଛନ୍ତି ।

## ଜନ୍ମ
ଦିଲାରା ହନିଫ ପୂର୍ଣ୍ଣିମା ୧୯୮୧ ମସିହା ଜୁଲାଇ ୧୧ ତାରିଖରେ ବଙ୍ଗଳାଦେଶର ଚିତ୍ତଗଙ୍ଗଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ହେଉଛନ୍ତି ମହମ୍ମଦ ହନିଫ ଏବଂ ମାଆ ସୁଫିଆ ବେଗମ । ପୂର୍ଣ୍ଣିମାଙ୍କର ରେଖା ହନିଫ ଏବଂ ଦିଲ୍‌ରୁବା ହନିଫ ନାମରେ ଦୁଇଜଣ ଭଉଣୀ ଅଛନ୍ତି ।

## ପେଶା
ପୂର୍ଣ୍ଣିମା ୧୯୯୭ ମସିହାରେ ଅଭିନୟ ଦୁନିଆରେ କାମ କରିବା ଆରମ୍ଭ କରିଥିଲେ । ବଙ୍ଗଳା କଥାଚିତ୍ର *ଏ ଜୀବନ ତୁମର ଆମର* ଜରିଆରେ ସେ ବଙ୍ଗଳା କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ସେ ଅଭିନୟ ଜଗତରେ ପ୍ରବେଶ କରିବାବେଳେ ଜୁନିଅର ସ୍କୁଲରେ ପଢ଼ୁଥିଲେ । ସେ ୨୦୦୩ ମସିହାରେ ରିଆଜଙ୍କ ସ‌ହ *ମନର ମଝେ ତୁମି* ବଙ୍ଗଳା କଥାଚିତ୍ରରେ ଅଭିନୟ କରିଥିଲେ । ଚାଷୀ ନ‌ଜ୍‌ରୁଲ୍ ଇସ୍‌ଲାମଙ୍କ ନିର୍ଦ୍ଦେଶନାରେ ବଙ୍ଗଳାଦେଶ ସ୍ୱାଧୀନ ହେବାର କାହାଣୀକୁ ନେଇ ନିର୍ମିତ କଥାଚିତ୍ର *ମେଘର ପର ମେଘ*ରେ ଦିଲାରା ହନିଫ ପୂର୍ଣ୍ଣିମା ଅଭିନୟ କରିଥିଲେ, ଯାହାକି ୨୦୦୪ ମସିହାରେ ମୁକ୍ତିଲାଭ କରିଥିଲା ।

ଏହାପରେ ସେ ରବୀନ୍ଦ୍ରନାଥ ଠାକୁର କ୍ଷୁଦ୍ରଗଳ୍ପ ସୁବାଶିନୀ ଉପରେ ନିର୍ମିତ ଚଳଚ୍ଚିତ୍ର ଶୁଭରେ ଅଭିନୟ କରିଥିଲେ । ୨୦୦୪ ମସିହାରେ ସେ ସୁବାଶିନୀ ଗଳ୍ପ ଉପରେ ଆଧାରିତ ଅନ୍ୟ ଏକ ଚଳଚ୍ଚିତ୍ର ଶାସ୍ତିରେ ଅଭିନୟ କରିଥିଲେ, ଯାହା ପାଇଁ ତାଙ୍କୁ ଅନେକ ସମୀକ୍ଷକମାନେ ପ୍ରଶଂସା କରିଥିଲେ ।

୨୦୦୬ ମସିହାରେ ଶୁଭ ନାମରେ ଅନ୍ୟ ଏକ କଥାଚିତ୍ର ମୁକ୍ତିଲାଭ କରିଥିଲା, ଯେଉଁଥିରେ ଦିଲାରା ପୂର୍ଣ୍ଣିମା ଜଣେ ମୂକ ଝିଅ ଭୂମିକାରେ ଅଭିନୟ କରିଥିଲେ । ଏହାପରେ ସେ ଅନେକ ସଫଳ ଚଳଚ୍ଚିତ୍ରରେ କାର୍ଯ୍ୟ କରିଥିଲେ । ୨୦୦୬ରେ ହୃଦୟର କଥା, ୨୦୦୮ ମସିହାରେ ଆକଶ ଛୁଆ ଭଲବସା, ୨୦୧୦ରେ ପରାଣ ଯାଏ ଯୋଲିଆରେ ଆଦି ସଫଳ କଥାଚିତ୍ର ଗୁଡ଼ିକରେ ସେ ଅଭିନୟ କରିଥିଲେ । ହନିଫ ପୂର୍ଣ୍ଣିମାଙ୍କୁ ତିନିଥର ବଙ୍ଗଳାଦେଶର ଜାତୀୟ ଚଳଚ୍ଚିତ୍ର ପୁରସ୍କାର ମିଳିଥିଲା । ୨୦୧୦ ମସିହାରେ ମାଟିର ଠିକଣା, ୨୦୧୧ରେ ଆଇ ଲଭ୍ ୟୁ ଏବଂ ୨୦୧୩ରେ ଜଜ୍ ବାରିଷ୍ଟର ପୋଲିସ୍ କମିଶନର୍ କଥାଚିତ୍ର ପାଇଁ ତାଙ୍କୁ ଜାତୀୟ ଚଳଚ୍ଚିତ୍ର ପୁରସ୍କାର ମିଳିଥିଲା ।

## ବ୍ୟକ୍ତିଗତ ଜୀବନ
୨୦୦୭ ମସିହାରେ ପୂର୍ଣ୍ଣିମା ବିବାହ କରିଥିଲେ । ସେ ଅହମ୍ମଦ ଫହାଦ ଜମାଲ ନାମକ ଜଣେ ବଙ୍ଗଳାଦେଶୀ ବ୍ୟବସାୟୀଙ୍କୁ ୪ ନଭେମ୍ବର ୨୦୦୭ରେ ବିବାହ କରିଥିଲେ । ଉଭୟ ଦମ୍ପତିଙ୍କର ଗୋଟିଏ ଝିଅ ଅଛି । ସେମାନେ ତାଙ୍କର ଝିଅର ନାମ ଆର୍ଷିଆ ଉମାଇଜା ରଖିଛନ୍ତି ।

## ଆଧାର
## ବାହାର ଆଧାର
* 
* Punima at the Bangla Movie Database
* Purnima at Rotten Tomatoes

ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୮୧ ଜନ୍ମ
ସୁସ୍ମିତା ମହାନ୍ତି

**ସୁସ୍ମିତା ମହାନ୍ତି**, କଟକରେ ଜନ୍ମିତ ଜଣେ ଅନ୍ତରୀକ୍ଷ ବିଜ୍ଞାନୀ ଓ ଉଦ୍ୟୋଗୀ । ସେ ଓଡ଼ିଶା ସରକାରଙ୍କ "ମୋ ସ୍କୁଲ" କାର୍ଯ୍ୟକ୍ରମର ଅଧ୍ୟକ୍ଷା ଭାବରେ କାର୍ଯ୍ୟ କରିଥିଲେ ।

ସୁସ୍ମିତା, ଭାରତର ପ୍ରଥମ ବେସରକାରୀ ଅନ୍ତରୀକ୍ଷ ଉଦ୍ୟୋଗ "ଆର୍ଥ୨ଅର୍ବିଟ"(Earth2Orbit)ର ସହପ୍ରତିଷ୍ଠାତ୍ରୀ ଓ ଅଧ୍ୟକ୍ଷ । ଏହା ପୂର୍ବରୁ ସେ ବିଦେଶରେ "ମୁନ୍ ଫ୍ରଣ୍ଟ"(Moonfront)(୨୦୦୧-୨୦୦୭) ଓ ଲିକ୍ୱିଫର୍(Liquifer)(୨୦୦୪) ନାମକ ଦୁଇଟି ଉଦ୍ୟୋଗ ପ୍ରତିଷ୍ଠା କରିସାରିଛନ୍ତି । ଉଦ୍ୟୋଗପତି ହେବା ଆଗରୁ, ସୁସ୍ମିତା ବୋଇଂ ଓ ନାସା ଭଳି ଅନୁଷ୍ଠାନମାନଙ୍କରେ କାମ କରିସାରିଛନ୍ତି । ତାଙ୍କ ଅନୁଷ୍ଠାନ ଆର୍ଥ୨ଅର୍ବିଟ ସୌର ଶକ୍ତି, ଜଳ, କୃଷି ଓ ସ୍ମାର୍ଟ ସିଟି ଭଳି ୪ଟି ବିଭାଗରେ କାର୍ଯ୍ୟ କରୁଛି । ସରକାରୀ ଓ ବେସରକାରୀ ସ୍ଥରରେ ଉପଲବ୍ଧ ବିଭିନ୍ନ ତଥ୍ୟକୁ ନେଇ ଅନ୍ତରୀକ୍ଷ ତଥ୍ୟ ସହ ତୁଳନା କରି,ବାତ୍ୟା,ବନ୍ୟା ଓ ଅନ୍ୟାନ୍ୟ ପ୍ରାକୃତିକ ଦୁର୍ବିପାକରୁ ଗୋଟିଏ ସ୍ଥାନକୁ କିପରି ରକ୍ଷା କରାଯାଇପାରିବ, ସେ ବିଷୟରେ ଗବେଷଣା କରୁଛି । 

ସୁସ୍ମିତା କଟକରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ଭାରତୀୟ ମହାକାଶ ଗବେଷଣା ସଂସ୍ଥାରେ କାର୍ଯ୍ୟ କରୁଥିଲେ । ପିତା "ଭାରତୀୟ ମହାକାଶ ଗବେଷଣା ସଂସ୍ଥା"ର ଅହମଦାବାଦ ଶାଖାରେ କାର୍ଯ୍ୟ କରୁଥିବାରୁ, ସୁସ୍ମିତାଙ୍କ ପିଲାଦିନ ଅହମଦାବାଦରେ ବିତିଥିଲା । ସେ ଭାରତ, ଫ୍ରାନ୍ସ, ସ୍ୱୀଡେନ ଆଦି ଦେଶରେ ନିଜ ଶିକ୍ଷାଗ୍ରହଣ କରିଥିଲେ । ସେ ଏକାଧିକ ପିଏଚଡ଼ି ହାସଲ କରିଛନ୍ତି ।

## ସମ୍ମାନ ଓ ପୁରସ୍କାର 
* ଆନ୍ତର୍ଜାତୀୟ ସମ୍ମାନ(କ୍ୟାପିଟଲ ହିଲ୍, ଆମେରିକା) - ୨୦୦୫(ଅନ୍ତରୀକ୍ଷ ବିଜ୍ଞାନ ଉଦ୍ୟୋଗ ମାଧ୍ୟମରେ ଆନ୍ତର୍ଦେଶୀୟ ସହଯୋଗ ପ୍ରତିଷ୍ଠା କରିଥିବା ନିମନ୍ତେ)
* ୨୫ଜଣ ଉଲ୍ଲେଖନୀୟ ଭାରତୀୟମାନଙ୍କୁ ମଧ୍ୟରୁ ଜଣେ(ଫାଇନାନ୍ସିଆଲ ଟାଇମସ) - ୨୦୧୨
* ଫର୍ଚ୍ୟୁନ ପତ୍ରିକାର ମୁଖ୍ୟ ପୃଷ୍ଠାରେ ସ୍ଥାନିତ - ୨୦୧୭

## ଆଧାର 
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୭୧ ଜନ୍ମ
ପୂଜା ଚେରୀ ରାୟ

**ପୂଜା ଚେରୀ ରାୟ** (, ଜନ୍ମ: ୧୨ ଅଗଷ୍ଟ ୨୦୦୦, ଜନ୍ମସ୍ଥାନ: ଗାଜିରହାଟ, ଖୁଲ୍‌ନା, ବାଂଲାଦେଶ) ଜଣେ ବଙ୍ଗଳାଦେଶୀ ଅଭିନେତ୍ରୀ ଏବଂ ମଡେଲ । ସେ ୨୦୦୪ ମସିହାରେ ଜଣେ ଶିଶୁ କଳାକାର ଭାବରେ ବଙ୍ଗଳାଦେଶ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ବଙ୍ଗଳା ଚଳଚ୍ଚିତ୍ର ଥିଲା ଭଲବାଶର ରଙ୍ଗ । ଏହାପରେ ସେ ଅଗ୍ନୀ, କ୍ରୀଷ୍ଣାପକ୍କୋ, ବାଦ୍‌ଶାହା ଦ ଡନ୍ ଆଦି କଥାଚିତ୍ରରେ ଶିଶୁ କଳାକାର ଭୂମିକାରେ ଅଭିନୟ କରିଥିଲେ । ୨୦୧୮ ମସିହାରେ ପୂଜା *ନୂର୍ ଯାହାନ* ଶୀର୍ଷକ ଏକ ବଙ୍ଗଳାଦେଶୀ କଥାଚିତ୍ର ଜରିଆରେ ମୁଖ୍ୟ ନାୟିକା ଭାବରେ ଅଭିନୟ ଆରମ୍ଭ କରିଥିଲେ । ଏହାପରେ ସେ ପରମନ ୨ରେ ମୁଖ୍ୟ ନାୟିକା ଭାବରେ ଅଭିନୟ କରିଥିଲେ, ଯେଉଁଥିରେ ସେ ପରୀ ନାମକ ଏକ ଝିଅ ଭୂମିକାରେ ଅଭିନୟ କରିଥିଲେ ।

## ଜନ୍ମ ଏବଂ ପ୍ରାରମ୍ଭିକ ଜୀବନ
ପୂଜା ଚେରୀ ରାୟ ୨୦ ଅଗଷ୍ଟ ୨୦୦୪ରେ ବଙ୍ଗଳାଦେଶର ଖୁଲ୍‌ନାଠାରେ ଗାଜିରହାଟରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଦେବ ପ୍ରସାଦ ରାୟ ଏବଂ ମାଆ ଝରଣା ରାୟ । ପୂଜା ପିଲା ଦିନରୁ ରଙ୍ଗୀନ ଦୁନିଆ ପ୍ରତି ଆକର୍ଷିତ ଥିଲେ ଏବଂ ଧୀରେ ଧୀରେ ବଙ୍ଗଳାଦେଶ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ରଙ୍ଗୀନ ଦୁନିଆରେ କାମ କରିବା ପାଇଁ ତାଙ୍କ ପିତାମାତା ତାଙ୍କୁ ପ୍ରୋତ୍ସାହିତ କରିଥିଲେ । ସେ ଢାକା କାଣ୍ଟୋନମେଣ୍ଟ ଗାର୍ଲସ୍ ପବ୍ଲିକ ସ୍କୁଲ ଆଣ୍ଡ କଲେଜରେ ପାଠ ପଢ଼ୁଥିଲେ ।

## ଅଭିନୟ ଜୀବନ
ପୂଜା ମାତ୍ର ୮ ବର୍ଷ ବୟସରେ ୨୦୧୨ ମସିହାରେ ପୂଜା ଚେରୀ ରାୟ ବଙ୍ଗଳା କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ସେ ପ୍ରଥମେ ଜଣେ ଶିଶୁ କଳାକାର ଭାବରେ ଅଭିନୟ କରିଥିଲେ । ତାଙ୍କ ଅଭିନୀତ ପ୍ରଥମ ଓଡ଼ିଆ କଥାଚିତ୍ର ଥିଲା ଭଲବାଶର ରଙ୍ଗ, ଯାହାର ନିର୍ଦ୍ଦେଶନା ଦେଇଥିଲେ ଶାହିନୀ ସୁମନ । ଏହାପରେ ସେ ୨୦୧୪ ମସିହାରେ ଅଗ୍ନୀ କଥାଚିତ୍ରରେ ଅଭିନୟ କରିଥିଲେ, ଯେଉଁଥିରେ ସେ ଛୋଟ ତ୍ରିସ୍ନା ଭାବରେ ଅଭିନୟ କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ଇଫ୍‌ତାକର ଚୌଧୁରୀ । ୨୦୧୬ ମସିହାରେ ମେହେର ଅଫରୋଜ ଶୌନଙ୍କ ନିର୍ଦ୍ଦଶିତ ବଙ୍ଗଳାଦେଶୀ କଥାଚିତ୍ର କ୍ରୀଷ୍ଣାପକ୍କୋରେ ଅଭିନୟ କରିଥିଲେ, ଯେଉଁଥିରେ ସେ ଜେବା ଭୂମିକାରେ ଅଭିନୟ କରିଥିଲେ । ସେହିବର୍ଷ ସେ ଅନ୍ୟ ଏକ କଥାଚିତ୍ର ବାଦ୍‌ଶାହା ଦ ଡନ୍‌ରେ ଶିଶୁ କଳାକାର ଭୂମିକାରେ ଅଭିନୟ କରିଥିଲେ । ନିର୍ଦ୍ଦେଶକ ବାବା ଯାଦବଙ୍କ ନିର୍ଦ୍ଦେଶିତ ଏହି କଥାଚିତ୍ରଟିରେ ପୂଜା ବାଦ୍‌ଶାହାର ଭଉଣୀ ଭୂମିକାରେ ଅଭିନୟ କରିଥିଲେ ।

୨୦୧୮ ମସିହାରେ ପୂଜା ବଙ୍ଗଳା କଥାଚିତ୍ର ଜଗତରେ ମୁଖ୍ୟ ନାୟିକା ଭାବରେ ଅଭିନୟ ଆରମ୍ଭ କରିଥିଲେ । ଅଭିମନ୍ୟୁ ମୁଖାର୍ଜୀଙ୍କ ନିର୍ଦ୍ଦେଶିତ ନୂର୍ ଯାହାନ କଥାଚିତ୍ରରେ ପୂଜା ମୁଖ୍ୟ ନାୟିକା ଯାହାନ ଭୂମିକାରେ ଅଭିନୟ କରିଥିଲେ । ୨୦୧୮ରେ ରିହାନ ରଫିଙ୍କ ନିର୍ଦ୍ଦେଶକ କଥାଚିତ୍ର ପରମନ ୨ରେ ଅଭିନୟ କରିଥିଲେ । ଏହି କଥାଚିତ୍ରଟିରେ ସେ ମୁଖ୍ୟ ନାୟିକା ପରି ଭୂମିକାରେ ଅଭିନୟ କରିଥିଲେ ।

## ଆଧାର
## ବାହାର ଆଧାର
* 

ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୨୦୦୦ ଜନ୍ମ
ଆନ୍ତର୍ଜାତିକ ଶାନ୍ତି ଦିବସ

**ଆନ୍ତର୍ଜାତିକ ଶାନ୍ତି ଦିବସ** ପ୍ରତିବର୍ଷ ୨୧ ସେପ୍ଟେମ୍ବରରେ ସାରା ବିଶ୍ୱରେ ପାଳନ କରାଯାଏ । ସାରା ବିଶ୍ୱରେ ଯୁଦ୍ଧର ବିଭୀଷିକା ଦୂର କରି ଶାନ୍ତି ପ୍ରତିଷ୍ଠା କରିବା ଦିଗରେ ଆହ୍ୱାନ କରି ଏହି ଦିବସ ପାଳନ କରାଯାଉଛି ।
## ଇତିହାସ 
ଯୁକ୍ତରାଜ୍ୟ ଓ କୋଷ୍ଟାରିକା ଏହି ଦୁଇ ଦେଶର ଆହ୍ୱାନ ତଥା ପ୍ରାୟୋଜନା ଫଳରେ ମିଳିତ ଜାତିସଂଘର ସାଧାରଣ ସଭାରେ ଏ ସଂକ୍ରାନ୍ତରେ ଏକ ସଂକଳ୍ପ ପାରିତ ହେବା ପରେ ସାରା ବିଶ୍ୱରେ ଶାନ୍ତି ଓ ସଦ୍‌ଭାବନା ବଜାୟ ରଖିବା ପାଇଁ ଗୋଟିଏ ଦିନ ଉତ୍ସର୍ଗ କରାଗଲା । ପ୍ରଥମେ ମିଳିତ ଜାତିସଂଘର ସାଧାରଣ ସଭାର ପ୍ରଥମ ଦିନ ଅର୍ଥାତ ସେପ୍ଟେମ୍ବର ମାସର ତୃତୀୟ ମଙ୍ଗଳବାରକୁ ଆନ୍ତର୍ଜାତିକ ଶାନ୍ତି ଦିବସ ଭାବେ ପାଳନ କରାଯାଉଥିଲେ ବି ୨୦୦୧ ମସିହାରେ ଏହା ପରିବର୍ତ୍ତିତ ହୋଇ ପ୍ରତିବର୍ଷ ସେପ୍ଟେମ୍ବର ମାସର ୨୧ ତାରିଖରେ ଏହି ଆନ୍ତର୍ଜାତିକ ଶାନ୍ତି ଦିବସ ପାଲନ କରାଗଲା ।

## ଆଧାର 
## ବାହାର ଆଧାର 
ଶ୍ରେଣୀ:ସେପ୍ଟେମ୍ବର ମାସର ପାଳିତ ଦିବସ
ଜେନିଟାଲ ୱାର୍ଟସ

**ଜେନିଟାଲ ୱାର୍ଟସ** (ଇଂରାଜୀ ଭାଷାରେ **Genital warts**) କେତେକ ଯୌନ ସଞ୍ଚାରିତ ରୋଗମାନଙ୍କର ନାମ (sexually transmitted infection) ଯାହା ମାନବ ପାପିଲୋମା ଭୁତାଣୁ (human papillomavirus) ବା HPV ଯୋଗୁ ବିସ୍ତାରଲାଭ କରେ । ସାଧାରଣତଃ ଏହି ଦାଗ ପିଙ୍କ ରଙ୍ଗର ହୋଇଥାଏ ଚର୍ମ ସ୍ତରରୁ ଉପରକୁ ଉଠିଥାଏ । ବିଶେଷ କିଛି ଲକ୍ଷଣ ନଥିଲେ ମଧ୍ୟ ବେଳେ ବେଳେ ଯନ୍ତ୍ରଣା ହୁଏ । ସଂକ୍ରମିତ ଯୌନ ସାଥୀଠାରୁ ମୁଖ ମୈଥୁନ, ଯୌନ ସଙ୍ଗମ ବା ଅନ୍ୟାନ୍ୟ ସଙ୍ଗମ ସମୟରେ ଏହି ରୋଗ ସଞ୍ଚାରିତ ହୁଏ ।

ଏହପିଭି ଟିକା (HPV vaccine) ଓ କଣ୍ଡୋମ (:en:condoms) ସାହାଯ୍ୟରେ ଏହି ରୋଗ ପ୍ରତିରୋଧ କରିହୁଏ । ଅନେକ ବ୍ୟକ୍ତିଙ୍କର ରୋଗ ଥିଲେ ମଧ୍ୟ ଲକ୍ଷଣ ନଥାଏ । ଖ୍ରୀ:ପୂ: ୩୦୦ର ହିପୋକ୍ରେଟସ (Hippocrates) ଅମଳରୁ ଏହି ରୋଗ ଥିବା ଜଣାଯାଏ । 
 
## ଆଧାର
## External links 
*

ଶ୍ରେଣୀ:ଚିକିତ୍ସା ବିଜ୍ଞାନ
ପ୍ରିକର୍ଡ଼ିଆଲ କ୍ୟାଚ ସିଣ୍ଡ୍ରୋମ

**ପ୍ରିକର୍ଡ଼ିଆଲ କ୍ୟାଚ ସିଣ୍ଡ୍ରୋମ** (ଇଂରାଜୀ ଭାଷାରେ **precordial catch syndrome** ବା **PCS**) ଏକ ଅଣସାଂଘାତିକ ରୋଗ ଯେଉଁଥିରେ ଛୁରୀ ମାରିଲା ଭଳି ତୀକ୍ଷ୍ନ ଛାତି ଯନ୍ତ୍ରଣା (pains in the chest) ଅନୁଭବ ହୁଏ । Outcomes are good. The condition was first described in 1955.

## ଏହା ମଧ୍ୟ ଦେଖନ୍ତୁ
* ନିମୋଥୋରାକ୍ସ 

## ଆଧାର 
## ବାହ୍ୟ ଲିଙ୍କ 
ଶ୍ରେଣୀ:ଚିକିତ୍ସା ବିଜ୍ଞାନ
ଶବନମ

**ଝରଣା ବସାକ** (ଜନ୍ମ:, ଜନ୍ମସ୍ଥାନ: ଢାକା, ବାଂଲା ପ୍ରେସିଡେନ୍ସି, ବ୍ରିଟିଶ ଭାରତ) ଜଣେ ବଙ୍ଗଳାଦେଶୀ ଅଭିନେତ୍ରୀ, ଯିଏକି ଶବନମ ନାମରେ କଥାଚିତ୍ର ଜଗତରେ ପ୍ରସିଦ୍ଧ । ବାଂଲାଦେଶ ପାକିସ୍ତାନ ସ୍ୱାଧୀନ ହେବା ପୂର୍ବରୁ ଶବନମ ପାକିସ୍ତାନ କଥାଚିତ୍ର ଜଗତ ଏବଂ ବିଭିନ୍ନ ମଞ୍ଚରେ ଅଭିନୟ କରୁଥିଲେ । ପାକିସ୍ତାନୀ ଅଭିନେତା ୱାହୀଦ ମୁରାଦ ଶବନମଙ୍କୁ ପାକିସ୍ତାନୀ କଥାଚିତ୍ର ଜଗତରେ ଅଭିନୟ କରିବା ପ୍ରଥମ ସୁଯୋଗ ଦେଇଥିଲେ । ସେ ତାଙ୍କୁ ୧୯୬୮ ମସିହାରେ ପାକିସ୍ତାନୀ କଥାଚିତ୍ର ଜଗତରେ ତାଙ୍କ କଥାଚିତ୍ର *ସମୁନ୍ଦର* କଥାଚିତ୍ରରେ ମୁଖ୍ୟ ଭୂମିକାରେ ଅଭିନୟ କରିବା ପାଇଁ ପ୍ରସ୍ତାବ ଦେଇଥିଲେ । ଶବନମ ୬୦, ୭୦ ଏବଂ ୮୦ ଦଶକ ଯାଏଁ ପାକିସ୍ତାନୀ କଥାଚିତ୍ର ଜଗତ ଲଲ୍ଲିଉଡ୍‌ରେ ସକ୍ରିୟ ଥିଲେ । ନିଗାର ପୁରସ୍କାର ପାଇଁ ଶବନମ ଅନେକ ଥର ମନୋନୀତ ହୋଇଥିଲେ ଏବଂ ୧୩ଥର ଏହି ପୁରସ୍କାର ଜିତିଥିଲେ, ଯାହାକି ଜଣେ ଅଭିନେତ୍ରୀ ଭାବରେ ସର୍ବାଧିକ ଅଟେ । ସେ ପାଖାପାଖି ୧୮୦ରୁ ଅଧିକ କଥାଚିତ୍ରରେ ଅଭିନୟ କରିଛନ୍ତି । ପାକିସ୍ତାନୀ କଥାଚିତ୍ର ଜଗତରେ ସେ ୨୮ ବର୍ଷ ଧରି ସବୁଠାରୁ ଅଧିକ ଲୋକପ୍ରିୟ ଅଭିନେତ୍ରୀ ଥିଲେ ।

୧୯୬୮ ମସିହାରେ ସେ ପୂର୍ବ ପାକିସ୍ତାନରୁ ପଶ୍ଚିମ ପାକିସ୍ତାନକୁ ସ୍ଥାନାନ୍ତରିତ ହୋଇଥିଲେ ଏବଂ ସେଠାରେ ୯୦ ଦଶକ ଯାଏଁ ରହିଥିଲେ ଓ ପରେ ପୁଣି ତାଙ୍କର ଜନ୍ମସ୍ଥାନ ବଙ୍ଗଳାଦେଶକୁ ଫେରିଆସିଥିଲେ । ଏକ ସ୍ୱତନ୍ତ୍ର ସାକ୍ଷାତକାରରେ ଶବନମ ତାଙ୍କ ପତି ରବିନଙ୍କ ସବୁକିଛି ବିଷୟରେ କ‌ହିଥିଲେ । ଶବନମ ଚଳଚ୍ଚିତ୍ର ଜଗତରେ ଅବସର ନେବାପରେ ତାଙ୍କ ପିତାମାତା ଏବଂ ପତିଙ୍କର ମୃତ୍ୟ ପର୍ଯ୍ୟନ୍ତ ସେବା କରିଥିଲେ ।

## ଆଧାର
## ବାହାର ଆଧାର
* 
* Shabnam complete filmography on Pakistan Film Magazine 

ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୪୨ ଜନ୍ମ
ଅନିକା କବୀର ଶୋକ

**ଅନିକା କବୀର ଶକ**, (ଜନ୍ମ:; ଜନ୍ମସ୍ଥାନ: ମୁନସୀଗଞ୍ଜ, ବଙ୍ଗଳାଦେଶ) ଜଣେ ବଙ୍ଗଳାଦେଶୀ ଅଭିନେତ୍ରୀ, ନର୍ତ୍ତକୀ ଏବଂ ମଡେଲ । ସେ ମୁଖ୍ୟତଃ ବଙ୍ଗଳାଦେଶୀ କଥାଚିତ୍ର ଜଗତ ଏବଂ ଦୂରଦର୍ଶନରେ ଅଭିନୟ କରନ୍ତି । ଅନିକା ୨୦୦୨ ମସିହାରେ ମଡେଲିଂରେ ତାଙ୍କର ପେଶେ ଶକ୍କର ଜରିଆରେ ଆରମ୍ଭ କରିଥିଲେ । ୨୦୦୮ ମସିହାରେ ଅନିକା ଦୂରଦର୍ଶନରେ ଅଭିନୟ କରିବା ଆରମ୍ଭ କରିଥିଲେ । ସେ ରେଡୋୟାନ ରୋନୀଙ୍କ ଦୂରଦର୍ଶନ ଦାହାରାବାହିକ *ଏଫ୍ଏନ୍ଏଫ୍: ଫ୍ରେଣ୍ଡ୍ସ ଆଣ୍ଡ ଫେମିଲି* ଜରିଆରେ ଦୂରଦର୍ଶନରେ ଅଭିନୟ ଆରମ୍ଭ କରିଥିଲେ । ଏହାପରେ ୨୦୧୦ ମସିହାରେ ସେ ବଙ୍ଗଳାଦେଶର କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ଅନିକାଙ୍କର ପ୍ରଥମ କଥାଚିତ୍ର ଥିଲା *ବୋଲୋ ନା ତୁମି ଆମାର୍* । ଏମ୍‌.ବି. ମାଣିକଙ୍କ ନିର୍ଦ୍ଦେଶିତ ଏହି କଥାଚିତ୍ରଟିରେ ଅନିକାଙ୍କ ସ‌ହ ନାୟିକା ଭୂମିକାରେ ଅଭିନୟ କରିଥିଲେ ଶକିବ ଖାନ । ଏହାପରେ ୨୦୧୪ରେ ତାଙ୍କର ୨ୟ କଥାଚିତ୍ର *ଅଳ୍ପ ଅଳ୍ପ ପ୍ରେମର ଗଳ୍ପ* ମୁକ୍ତିଲାଭ କରିଥିଲା, ଯେଉଁଥିରେ ଅନିକାଙ୍କ ସ‌ହ ନାୟକ ଭୂମିକାରେ ଅଭିନୟ କରିଥିଲେ ନିଳୟ ଆଲମଗୀର । ଅନିକା ବଙ୍ଗଳାଦେଶର ଟେଲିକମୁନିକେସନ ସେବା ବାଂଲାଲିଙ୍କର ଜଣେ ବ୍ରାଣ୍ଡ ଆମ୍ବାସଡର ଭାବରେ ବିଭିନ୍ନ ବିଜ୍ଞାପନରେ କାର୍ଯ୍ୟ କରିଥିଲେ ।

## ପ୍ରାରମ୍ଭିକ ଜୀବନ
ଅନିକା କବୀର ଶୋକ ୨୫ ଅକ୍ଟୋବର ୧୯୯୩ରେ ବଙ୍ଗଳାଦେଶର ଢାକାର ଜାତୀୟ ହସ୍ପାତାଳରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଶମିମ କବୀର ଓ ମାଆ ଶାହିଦା କବୀର । ଅନିକାଙ୍କର ଘର ହେଉଛି ବିକ୍ରମପୁରର ମୁନସୀଗଞ୍ଜ । ସେ ୨୦୦୯ ମସିହାରେ ସ୍କୁଲ ଶିକ୍ଷା ଶେଷ କରିଥିଲେ ।

## ଅଭିନୟ ଜୀବନ
ଅନିକା ପ୍ରଥମେ ଜଣେ ମଡେଲ ଭାବରେ କାମ କରିବା ଆରମ୍ଭ କରିଥିଲେ । ସେ ବଙ୍ଗଳାଦେଶର ଟେଲି କମୁନିକେସନ ସେବା ସଂସ୍ଥା ବାଂଲାଲିଙ୍କର ଜଣେ ବ୍ରାଣ୍ଡ ଆମ୍ବାସଡର ଭାବରେ କାର୍ଯ୍ୟ କରିଥିଲେ ଏବଂ ବିଭିନ୍ନ ବିଜ୍ଞାପନରେ କାର୍ଯ୍ୟ କରିଥିଲେ । ଏହି ବିଜ୍ଞାପନରେ ତାଙ୍କର ଲୋକପ୍ରିୟତା ବଢ଼ିଥିଲା । ଏହାପରେ ଜଣେ ମଡେଲ ଭାବରେ ଅନେକ ବିଜ୍ଞାପନରେ କାର୍ଯ୍ୟ କରିଥିଲେ ।

୨୦୦୮ ମସିହାରେ ଅନିକା ଅଭିନୟ ଆରମ୍ଭ କରିଥିଲେ । ସେ ରେଡୋୟାନ ରୋନୀଙ୍କ ଦୂରଦର୍ଶନ ଦାହାରାବାହିକ ଏଫ୍ଏନ୍ଏଫ୍: ଫ୍ରେଣ୍ଡ୍ସ ଆଣ୍ଡ ଫେମିଲି ଜରିଆରେ ଦୂରଦର୍ଶନରେ ଅଭିନୟ ଆରମ୍ଭ କରିଥିଲେ । ଏହାପରେ ସେ ବିଭିନ୍ନ ରିୟାଲିଟି ଶୋ ଏବଂ ଦୂରଦର୍ଶନ ଧାରାବାହିକରେ କାମ କରିଥିଲେ । ଅନିକା ଫିପ୍ଟି ଫିପ୍ଟି, ଦିବା ରାତ୍ରି ଖୋଲା ଥାକେ, ରଙ୍ଗ ଏବଂ ପଲ୍ଲବ ବିଶ୍ୱାସଙ୍କ ନିର୍ଦ୍ଦେଶିତ ଧାରାବାହିକ କଲେଜ ଭଳି ଧାରାବାହିକରେ ଅଭିନୟ କରିଥିଲେ । ବଙ୍ଗାଳୀ ଧାରାବାହିକ ବ୍ୟତୀତ ଅନ୍ୟାନ୍ୟ କିଛି ଧାରାବାହିକରେ ମଧ୍ୟ ସେ ଅଭିନୟ କରିଥିଲେ । ବିଡି ଗୁରା ମଶୋଲା, ଉରୋ ଲେମନ, ତୋଶିନ ଫ୍ୟାନ ଆଦି ଅନ୍ଯ ଭାଷାର ଦୂରଦର୍ଶନ ଧାରାବାହିକରେ ମଧ୍ୟ ସେ କାମ କରିଥିଲେ ।

୨୦୧୦ ମସିହାରେ ଅନିକା ବଙ୍ଗଳାଦେଶୀ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ଏମ୍‌.ବି. ମାଣିକଙ୍କ ନିର୍ଦ୍ଦେଶିତ କଥାଚିତ୍ର ବୋଲୋ ନା ତୁମି ଆମାର୍ ଜରିଆରେ ସେ କଥାଚିତ୍ର ଜଗତରେ ପ୍ରବେଶ କରିଥିଲେ । ଏହି କଥାଚିତ୍ରଟିରେ ଅନିକାଙ୍କ ସ‌ହ ନାୟକ ଭୂମିକାରେ ଅଭିନୟ କରିଥିଲେ ଶକିବ ଖାନ । ଏହାପରେ ୨୦୧୪ରେ ଅନିକାଙ୍କର ୨ୟ କଥାଚିତ୍ର ଅଳ୍ପ ଅଳ୍ପ ପ୍ରେମର ଗଳ୍ପ ମୁକ୍ତିଲାଭ କରିଥିଲା, ଯାହାର ନିର୍ଦ୍ଦେଶନା ଦେଇଥିଲେ ସନୈତ ହୁସେନ । ୨୦୧୭ ମସିହାରେ ନିର୍ଦ୍ଦେଶକ ସାଗରଙ୍କ ନିର୍ଦ୍ଦେଶିତ ଚଳଚ୍ଚିତ୍ର ନୀଳ ଆକାଶର ନିଚେ ଆମିରେ ଅନିକା ଅଭିନୟ କରିଥିଲେ ।

## ଆଧାର
## ବାହାର ଆଧାର
* 

ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୯୩ ଜନ୍ମ
ଅର୍ଜୁନ ଚରଣ ସେଠୀ

**ଅର୍ଜୁନ ଚରଣ ସେଠୀ** () (୧୮ ସେପ୍ଟେମ୍ବର ୧୯୪୧ - ୮ ଜୁନ ୨୦୨୦) ଜଣେ ଭାରତୀୟ ରାଜନେତା । ମୃତ୍ୟୁ ପୂର୍ବରୁ ଭାରତୀୟ ରାଜନୀତିରେ ସେ ଭାରତୀୟ ଜନତା ପାର୍ଟି କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ୨୦୧୯ ଭାରତୀୟ ସାଧାରଣ ନିର୍ବାଚନ ସମୟରେ ସେ ବିଜେଡି ଛାଡ଼ି ବିଜେପିରେ ଯୋଗ ଦେଇଥିଲେ । ପୂର୍ବରୁ ସେ ଭାରତୀୟ ଜାତୀୟ କଂଗ୍ରେସ, ଜନତା ଦଳ ଓ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ୧୯୭୧ ମସିହାରେ ସେ ଭଦ୍ରକ ଲୋକ ସଭା ନିର୍ବାଚନ ମଣ୍ଡଳୀରୁ କଂଗ୍ରେସ ଦଳର ପ୍ରତିନିଧି ଭାବରେ ୫ମ ଲୋକ ସଭା ନିର୍ବାଚିତ ହୋଇଥିଲେ । ଏହାପରେ ସେ ୧୯୮୦ ମସିହାରେ ୨ୟ ଥର ପାଇଁ କଂଗ୍ରେସ (ଆଇ) ଦଳରୁ ଭଦ୍ରକ ଲୋକ ସଭା ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇଥିଲେ । ଏହାପରେ ୧୯୯୧ ମସିହାରେ ପୁଣିଥରେ ଭଦ୍ରକରୁ ଜନତା ଦଳ ପ୍ରତିନିଧି ଭାବରେ ଲୋକ ସଭାକୁ ନିର୍ବାଚିତ ହୋଇଥିଲେ । ପରବର୍ତ୍ତୀ ସମୟରେ ସେ ବିଜୁ ଜନତା ଦଳର ପ୍ରତିନିଧି ଭାବରେ ଭଦ୍ରକ ଲୋକ ସଭା ନିର୍ବାଚନ ମଣ୍ଡଳୀରୁ ୧୯୯୮, ୧୯୯୯, ୨୦୦୪, ୨୦୦୯ ଏବଂ ୨୦୧୪ରେ ନିର୍ବାଚିତ ହୋଇଥିଲେ । ଅଟଳ ବିହାରୀ ବାଜପେୟୀ ସରକାର ସମୟରେ ସେ ୨୦୦୦ରୁ ୨୦୦୪ ଯାଏଁ ଜଳ ବିଭାଗର ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ୮ ଜୁନ ୨୦୨୦ରେ ସେ ୭୮ ବର୍ଷ ବୟସରେ ମୃତ୍ୟବରଣ କରିଥିଲେ ।

## ଜନ୍ମ, ପରିବାର ଓ ଶିକ୍ଷା 
ଅର୍ଜୁନ ସେଠୀ ୧୯୨୮ ମସିହାର ଜୁଲାଇ ମାସ ୨୮ ତାରିଖରେ ଅବିଭକ୍ତ ବାଲେଶ୍ୱର ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଶ୍ରୀମୁଖ ସେଠୀ ଓ ପତ୍ନୀଙ୍କ ନାମ ସୁଭଦ୍ରା ସେଠୀ ।

## ରାଜନୈତିକ ଜୀବନ 
ଅର୍ଜୁନ ଛାତ୍ର ଜୀବନରେ ୧୯୬୪ ମସିହାରେ ରାଜନୀତିରେ ଯୋଗ ଦେଇଥିଲେ । ସେତେବେଳେ ସେ ଛାତ୍ର ଆନ୍ଦୋଳନ ସମୟରେ ଗିରଫ ହୋଇଥିଲେ ଏବଂ ପରବର୍ତ୍ତୀ ସମୟରେ ୧୯୭୮ ମସିହାରେ ଇନ୍ଦିରା ଗାନ୍ଧୀଙ୍କର ଉପ-ନିର୍ବାଚନରେ ବିଜୟ ବେଳେ ପୁଣିଥରେ ଗିରଫ ହୋଇଥିଲେ ।

ସେ ରାଜନୀତିରେ ପ୍ରଥମେ ଭାରତୀୟ ଜାତୀୟ କଂଗ୍ରେସରେ ଯୋଗ ଦେଇଥିଲେ ଏବଂ ୧୯୭୧ ମସିହାରେ ସେ ଭଦ୍ରକ ଲୋକ ସଭା ନିର୍ବାଚନ ମଣ୍ଡଳୀରୁ ୫ମ ଲୋକ ସଭାକୁ ନିର୍ବାଚିତ ହୋଇଥିଲେ । ଏହାପରେ ସେ ଇନ୍ଦିରା ଗାନ୍ଧୀଙ୍କର କଂଗ୍ରେସ ଦଳରେ ଯୋଗଦେଇ ୧୯୮୦ ଭାରତୀୟ ସାଧାରଣ ନିର୍ବାଚନରେ ୭ମ ଲୋକ ସଭାକୁ ନିର୍ବାଚିତ ହୋଇଥିଲେ ।

ପରବର୍ତ୍ତୀ ସମୟରେ ସେ କଂଗ୍ରେସ ଦଳ ଛାଡ଼ି ଜନତା ଦଳରେ ଯୋଗ ଦେଇଥିଲେ ଏବଂ ଜନତା ଦଳର ପ୍ରାର୍ଥୀ ଭାବରେ ୧୯୯୦ ଓ ୧୯୯୫ ମସିହାରେ ଓଡ଼ିଶା ବିଧାନ ସଭା ନିର୍ବାଚନରେ ବିଜୟୀ ହୋଥିଲେ ମଧ୍ୟ ବିଧାନ ସଭା କାର୍ଯ୍ୟକାଳ ପୂରଣ ହେବା ପୂର୍ବରୁ ୧୯୯୧ରେ ଓ ୧୯୯୮ ମସିହାରେ ଉଭୟ ବିଧାନ ସଭାରୁ ଇସ୍ତଫା ଦେଇଥିଲେ ।

ଏହାପରେ ନବୀନ ପଟ୍ଟନାୟକଙ୍କଦ୍ୱାରା ବିଜୁ ଜନତା ଦଳର ସ୍ଥାପନ କରାଯିବା ପରେ ସେ ବିଜେଡିରେ ଯୋଗ ଦେଇଥିଲେ ଏବଂ ଭଦ୍ରକ ଲୋକ ସଭା ନିର୍ବାଚନ ମଣ୍ଡଳୀରୁ ୧୨ଶ, ୧୩ଶ, ୧୪ଶ, ୧୫ଶ ଓ ୧୬ଶ ଲୋକ ସଭାକୁ ଲଗାତାର ନିର୍ବାଚିତ ହୋଇଥିଲେ ।

### ବିଧାନ ସଭା ସଭ୍ୟ ବିବରଣୀ 
### ଲୋଭ ସଭା ସଭ୍ୟ ବିବରଣୀ 
## ମୃତ୍ୟୁ 
ଅର୍ଜୁନ ଚରଣ ସେଠୀ ୨୦୨୦ ମସିହାର ଜୁନ ମାସ ୮ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୮ ବର୍ଷ ବୟସ ହୋଇଥିଲା ।

## ଆଧାର
## ବାହାର ଆଧାର
*Biography
*Additional biography

ଶ୍ରେଣୀ:୧୯୪୧ ଜନ୍ମ
ଶ୍ରେଣୀ:୨୦୨୦ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଭଦ୍ରକ ଜିଲ୍ଲାର ଲୋକ
ଶ୍ରେଣୀ:୫ମ ଲୋକ ସଭା ସଭ୍ୟ
ଶ୍ରେଣୀ:୭ମ ଲୋକ ସଭା ସଭ୍ୟ
ଶ୍ରେଣୀ:୧୦ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୦ମ ଲୋକ ସଭା ସଭ୍ୟ
ଶ୍ରେଣୀ:୧୧ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୨ଶ ଲୋକ ସଭା ସଭ୍ୟ
ଶ୍ରେଣୀ:୧୩ଶ ଲୋକ ସଭା ସଭ୍ୟ
ଶ୍ରେଣୀ:୧୪ଶ ଲୋକ ସଭା ସଭ୍ୟ
ଶ୍ରେଣୀ:୧୫ଶ ଲୋକ ସଭା ସଭ୍ୟ
ଶ୍ରେଣୀ:୧୬ଶ ଲୋକ ସଭା ସଭ୍ୟ
ଶ୍ରେଣୀ:ଓଡ଼ିଶାର ଲୋକ ସଭା ସଦସ୍ୟ
ଶ୍ରେଣୀ:ଓଡ଼ିଶାର ଭାରତୀୟ ଜାତୀୟ କଂଗ୍ରେସ ରାଜନେତା
ଶ୍ରେଣୀ:ଓଡ଼ିଶାର ଭାରତୀୟ ଜନତା ପାର୍ଟି ରାଜନେତା
ଶ୍ରେଣୀ:ବିଜୁ ଜନତା ଦଳ ରାଜନେତା
ମେହେର ଅଫରୋଜ ଶାଓନ

**ମେହେର ଅଫରୋଜ ଶାଓନ** (ଜନ୍ମ: ) ଜଣେ ବଙ୍ଗଳାଦେଶୀ ଅଭିନେତ୍ରୀ, ଚଳଚ୍ଚିତ୍ର ନିର୍ଦ୍ଦେଶିକା, ପ୍ରଚ୍ଛଦପଟ ଗାୟିକା ଏବଂ ବାସ୍ତୁକାର । ୨୦୧୬ ମସିହାରେ ମେହେର ଅଫରୋଜ ଶାଓନ କ୍ରିଷ୍ଣାପକ୍କୋ ଚଳଚ୍ଚିତ୍ର ପାଇଁ ବଙ୍ଗଳାଦେଶର ଜାତୀୟ ଚଳଚ୍ଚିତ୍ର ପୁରସ୍କାର ଉତ୍ସବରେ ଶ୍ରେଷ୍ଠ ମହିଳା କଣ୍ଠଶିଳ୍ପୀ ପୁରସ୍କାର ପାଇଥିଲେ । ସେ ବଙ୍ଗଳା ଚଳଚ୍ଚିତ୍ର ନାଟ୍ୟକାର ଏବଂ ନିର୍ଦ୍ଦେଶକ ହୁମାୟୁନ ଅହମ୍ମଦଙ୍କର ପତ୍ନୀ ।

## ପ୍ରାରମ୍ଭିକ ଜୀବନ
ମେହେର ଅଫରୋଜ ଶାଓନ ୧୯୮୧ ମସିହା ଅକ୍ଟୋବର ମାସ ୧୨ ତାରିଖରେ ବଙ୍ଗଳାଦେଶରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ମହମ୍ମଦ ଅଲ୍ଲୀ ଜଣେ ଇଞ୍ଜିନିୟର ଏବଂ ମାଆ ତାହୁରା ଅଲ୍ଲୀ । ମେହେରଙ୍କର ମାଆ ତାହୁରା ୨୦୦୮ରେ ବଙ୍ଗଳାଦେଶର ୯ମ ଲୋକ ସଭାକୁ ନିର୍ବାଚିତ ହୋଇ ଯାଇଥିଲେ ।

ମେହେର ଅଫରୋଜ ବିକରୁନିସିଆ ନୁନ୍ ସ୍କୁଲ ଆଣ୍ଡ କଲେଜରେ ପାଠ ପଢ଼ୁଥିଲେ । ଏଠାରେ ସେ ତାଙ୍କର ମାଟ୍ରିକ ଏବଂ ଉଚ୍ଚ ଶିକ୍ଷା ଯଥାକ୍ରମେ ୧୯୯୬ ଓ ୧୯୯୮ ମସିହାରେ ପାସ୍ କରିଥିଲେ । ପରବର୍ତ୍ତୀ ସମୟରେ ସେ ଦ ଇଉନିଭରସିଟି ଅଫ ଏସିଆ ପେସିଫିକରେ ଯୋଗ ଦେଇଥିଲେ ଏବଂ ୨୦୦୮ ମସିହାରେ ବାସ୍ତୁଶାସ୍ତ୍ରରେ ସ୍ନାତକ ହାସଲ କରିଥିଲେ ।

## ଅଭିନୟ ଜୀବନ
ମେହେର ୧୯୯୯ ମସିହାରେ ବଙ୍ଗଳାଦେଶର ଏକ ଦୂରଦର୍ଶନ ଧାରାବାହିକରେ କାର୍ଯ୍ୟ କରିବା ଆରମ୍ଭ କରିଥିଲେ, ଯାହାର ଶୀର୍ଷକ ଥିଲା ଆଜ୍ ରବିବାର । ସେହି ବର୍ଷ ସେ ବଙ୍ଗଳାଦେଶର କଥାଚିତ୍ର ଜଗତରେ କାମ କରିବା ଆରମ୍ଭ କରଥିଲେ । ହୁମାୟୁନ ଅହମ୍ମଦଙ୍କ ନିର୍ଦ୍ଦେଶିତ କଥାଚିତ୍ର ଶ୍ରାବଣ ମେଘର୍ ଦିନ୍ ଜରିଆରେ ସେ ବଡ଼ ପରଦାରେ ଅଭିନୟ ଆରମ୍ଭ କରିଥିଲେ, ଯେଉଁଥିରେ ସେ କୁସୁମ ଭୂମିକାରେ ଅଭିନୟ କରିଥିଲେ ।

ଏହାପରେ ମେହେର ହୁମାୟୁନ ଅହମ୍ମଦଙ୍କର କଥାଚିତ୍ରଗୁଡ଼ିକରେ କାର୍ଯ୍ୟ କରିଥିଲେ । ୨୦୦୧ରେ ଦୁଇ ଦୁଆରି କଥାଚିତ୍ରରେ ତୋରୁ ଭୂମିକାରେ, ୨୦୦୩ ମସିହାରେ ଚନ୍ଦ୍ରାକଥା କଥାଚିତ୍ରରେ ଚନ୍ଦ୍ରା ଭୂମିକାରେ, ୨୦୦୪ରେ ଶ୍ୟାମଳ ଛାୟା କଥାଚିତ୍ରରେ ଆଶାଲତା ଭୂମିକାରେ, ୨୦୦୮ରେ ଆମାର ଅଛେ ଜୋଲ୍ କଥାଚିତ୍ରରେ ନିଶାଦ ଭୂମିକାରେ ଅଭିନୟ କରିଥିଲେ । ଏହି ସମସ୍ତ କଥାଚିତ୍ରର ନିର୍ଦ୍ଦେଶନା ଦେଇଥିଲେ ହୁମାୟୁନ ଅହମ୍ମଦ, ଯାହାକୁ ସେ ବିବାହ ମଧ୍ୟ କରିଥିଲେ । ୨୦୦୩ ମସିହାରେ ମେହେରଙ୍କୁ ଚନ୍ଦ୍ରାକଥା ପାଇଁ ମେରିଲ ପ୍ରଥମ ଆଲୋ ଆୱାର୍ଡ଼ରେ ସମୀକ୍ଷକଙ୍କ ପସନ୍ଦରେ ଶ୍ରେଷ୍ଠ ଅଭିନେତ୍ରୀ ପୁରସ୍କାର ମିଳିଥିଲା ।

୨୦୦୯ ମସିହାରେ ମେହର ନିର୍ଦ୍ଦେଶନା ଦେବା ଆରମ୍ଭ କରିଥିଲେ । ସେ ପ୍ରାୟ ଦୂରଦର୍ଶନ ନାଟକ ଏବଂ ଧାରାବାହିକ ଗୁଡ଼ିକରେ ନିର୍ଦ୍ଦେଶନା ଦେଇଥିଲେ । ତାଙ୍କ ନିର୍ଦ୍ଦେଶିତ ପ୍ରଥମ ନାଟକ ଥିଲା ନୟା ରିକ୍ସା, ଯାହାକି ଇଦ୍-ଉଲ୍-ଫିତର୍ ସମୟରେ ପ୍ରସାରିତ ହୋଇଥିଲା । ଏହାପରେ ସେ କିଛି ନାଟକର ନିର୍ଦ୍ଦେଶନା ଦେଇଥିଲ ଏବଂ ୨୦୧୬ ମସିହାରେ ତାଙ୍କ ନିର୍ଦ୍ଦେଶିତ କଥାଚିତ୍ର କ୍ରିଷ୍ଣପକ୍କୋ ମୁକ୍ତିଲାଭ କରିଥିଲା, ଯାହାର ନାଟ୍ୟ ରଚନା କରିଥିଲେ ହୁମାୟୁନ ଅହମ୍ମଦ । ସେ କିଛି ନାଟକ ମଧ୍ୟ ନିଜେ ରଚନା କରିଛନ୍ତି । ଏଥି ସହିତ ମାସରଙ୍ଗ ଟିଭି ପାଇଁ ମେହେର ମେଘେ ଡାକ ତା'ର କାର୍ଯ୍ୟକ୍ରମରେ ଉପସ୍ଥାପିକା ଭାବରେ ମେହେର କାମ କରିଥିଲେ ।

## ବ୍ୟକ୍ତିଗତ ଜୀବନ
ମେହେର ୨୦୦୫ ମସିହାରେ ହୁମାୟୁନ ଅହମ୍ମଦଙ୍କୁ ବିଭା କରିଥିଲେ ଏବଂ ୨୦୧୨ରେ ହୁମାୟୁନଙ୍କର ମୃତ୍ୟୁ ପର୍ଯ୍ୟନ୍ତ ଉଭୟ ସାଙ୍ଗରେ ରହିଥିଲେ ।

## ଆଧାର
## ବାହାର ଆଧାର
* 

ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୮୧ ଜନ୍ମ
ବିଶ୍ୱ ଶୌଚାଳୟ ଦିବସ

**ବିଶ୍ୱ ଶୌଚାଳୟ ଦିବସ** (World Toilet Day) ସାରା ବିଶ୍ୱରେ ପ୍ରତିବର୍ଷ ୧୯ ନଭେମ୍ବର ତାରିଖ ଦିନ ପାଳନ କରାଯାଏ ।  ମିଳିତ ଜାତିସଂଘର ଏକ ତଥ୍ୟ ପ୍ରକାରେ ବିଶ୍ୱର ପ୍ରାୟ ୪୫୦ କୋଟି ଲୋକଙ୍କ ପାଇଁ ଏବେ ବି ପର୍ଯ୍ୟାପ୍ତ ସ୍ୱଚ୍ଛତା ଉପଲବ୍ଧ ନାହିଁ । ଖାଲି ସେତିକି ନୁହେଁ, ସାରା ବିଶ୍ୱର ଯେତେ ଲୋକ ଖୋଲାରେ ଶୌଚ କରନ୍ତି, ତାର ପ୍ରାୟ ଅର୍ଦ୍ଧାଂଶ ଲୋକ ହେଉଛନ୍ତି ଭାରତର । ଫଳସ୍ୱରୂପ, ପର୍ଯ୍ୟାବରଣ ଦୂଷିତ ହେବା ସହ ଲୋକ ବେମାର ହୁଅନ୍ତି । 

## ଇତିହାସ 
ଭାରତର ୨୦୧୧ ଜନଗଣନା ଅନୁସାରେ ଗାଁ ଗହଳିରେ ୬୭ ପ୍ରତିଶତ ଏବଂ ସହରାଞ୍ଚଳରେ ୧୩ ପ୍ରତିଶତ ଲୋକ ଖୋଲାରେ ଶୌଚ କରନ୍ତି । ଏକ ତଥ୍ୟ ଅନୁସାରେ ଦୁନିଆରେ ବର୍ତ୍ତମାନ ପ୍ରତି ୩ ଜଣ ମହିଳା ମଧ୍ୟରେ ଅନ୍ତତଃ ଜଣେ ସୁରକ୍ଷିତ ଶୌଚାଳୟର ସୁବିଧା ପାଇବାରୁ ବଞ୍ଚିତ । ଖୋଲାରେ ଶୌଚ କରିବାକୁ ବାଧ୍ୟ ହେଉଥିବା ମହିଳା କିମ୍ବା ବାଳିକାମାନେ ନିଜର ସମ୍ମାନ ହାନୀ ତଥା ଯୌନ ଅପରାଧର ଶୀକାର ହେବା ଭୟ ରହିଥାଏ । ଏହିସବୁ ସମସ୍ୟାକୁ ଆଖି ଆଗରେ ରଖି ୨୦୧୩ ମସିହାରେ ମିଳିତ ଜାତିସଂଘ  "Thematic Priority Area (TPA) on Drinking Water and Basic Sanitation"   ମାଧ୍ୟାମରେ ଲୋକଙ୍କୁ ସଚେତନ କରିବା ଉଦ୍ଦେଶ୍ୟରେ ପ୍ରତିବର୍ଷ ବିଶ୍ୱ ଶୌଚାଳୟ ଦିବସ ପାଳନ କରିବାକୁ ଏକ ବ୍ରତ ଭାବେ ଗ୍ରହଣ କରିନେଲେ । ମିଳିତ ଜାତିସଂଘର ଘୋଷଣାନାମା ସଂଖ୍ୟା A/67/L.75.ରେ ଏହା ସୁସ୍ପଷ୍ଟ ।ଏସବୁ ସମସ୍ୟାର ସହଜ ସମାଧାନ ଭାବେ ଭାରତ ସରକାରଙ୍କ ସ୍ୱଚ୍ଛ ଭାରତ ଅଭିଯାନ ବିଶେଷ ଫଳପ୍ରଦ ହୋଇପାରିଛି ।

## ପାଳନ 
ବିଶ୍ୱ ସଚେତନତା ଦିବସ ପାଳନ ଅବସରରେ ବିଶ୍ୱର ବିଭିନ୍ନ ଦେଶରେ ଏ ସମ୍ପର୍କିତ କର୍ମଶାଳା, ସଚେତନତା ପଦଯାତ୍ରା, ସଫେଇ କାର୍ଯ୍ୟକ୍ରମ ତଥା ଗଣଦୌଡର ଆୟୋଜନ ହୋଇଥାଏ ।  ଏଭଳି କାର୍ଯ୍ୟକ୍ରମ ସବୁ ସରକାରୀ ସସ୍ଥା ସହ ବେସରକାରୀ ସଂସ୍ଥା ତଥା ସ୍ୱେଚ୍ଛସେବୀ ସଂଗଠନମାନଙ୍କ ମାଧ୍ୟମରେ ହୋଇଥାଏ ।

## ଆଧାର 
## ବାହାର ଆଧାର 
ଶ୍ରେଣୀ:ନଭେମ୍ବର ମାସର ପାଳିତ ଦିବସ
ସାଭାଣ୍ଟ ସିଣ୍ଡ୍ରୋମ

**ସାଭାଣ୍ଟ ସିଣ୍ଡ୍ରୋମ**, ଇଂରାଜୀ ଭାଷାରେ Savant syndrome, ରୋଗ‌ଗ୍ରସ୍ତ ଜଣେ ବ୍ୟକ୍ତି ଉଲ୍ଲେଖନୀୟ ମାନସିକ ଅସମର୍ଥ (mental disability) ଥିଲେ ମଧ୍ୟ କେତେକ କ୍ଷେତ୍ରରେ ସାଧାରଣ ଲୋକ ଅପେକ୍ଷା ଅତ୍ୟଧିକ ସାମର୍ଥ୍ୟ ପ୍ରଦର୍ଶନ କରିଥାଆନ୍ତି । ଏମାନଙ୍କ ସ୍ମରଣ ଶକ୍ତି (memory) ଅନ୍ୟମାନଙ୍କ ଅପେକ୍ଷା ଯଥେଷ୍ଟ ଅଧିକ ଥାଏ ।  
  

କ୍ୱଚିତ୍ ଏହି ରୋଗ ଦେଖାଯାଏ ।
 
## ଏହାକୁ ମଧ୍ୟ ଦେଖନ୍ତୁ 
* Child prodigy
* Creativity and mental illness
* Mental calculator
* Hyperthymesia
* Ideasthesia

## ଆଧାର 
## ବାହ୍ୟ ଲିଙ୍କ 
ଶ୍ରେଣୀ:ଚିକିତ୍ସା ବିଜ୍ଞାନ
କଳିଙ୍ଗ (ରାଜ୍ୟ), ଫିଲିପାଇନ୍ସ

**କଳିଙ୍ଗ** ହେଉଛି ଫିଲିପାଇନ୍ସ ଦେଶରେ ଅବସ୍ଥିତ ଏକ ରାଜ୍ୟ । ଏହାର ରାଜଧାନୀ ହେଉଛି ଟବୁକ । ୧୯୯୫ ମସିହାରେ କଳିଙ୍ଗ-ଆପୟାଓ ରାଜ୍ୟ ବିଛିନ୍ନ ହୋଇ କଳିଙ୍ଗ ଏବଂ ଆପୟାଓ ରାଜ୍ୟରେ ପରିଣତ ହୋଇଥିଲା । ବର୍ତ୍ତମାନ କଳିଙ୍ଗର ଉତ୍ତର ପ୍ରାନ୍ତରେ ଏହି ଆପୟାଓ ରାଜ୍ୟଟି ଅବସ୍ଥିତ । 

ଏହି ରାଜ୍ୟର ନାମ ଇବନାଗ ଏବଂ ଗାଡ଼ଙ୍ଗ ଭାଷାର ବିଶେଷ୍ୟ 'କଳିଙ୍ଗ'ରୁ ଉଦ୍ଧୃତ, ଯାହାର ଅର୍ଥ 'ଶତ୍ରୁ', 'ଯୋଦ୍ଧ୍ୟା' କିମ୍ବା  'ମୁଣ୍ଡକଟାଳି' । ଲୁଜୋନ ଭାଷା ହିସାବରେ 'କଳିଙ୍ଗ' ଶବ୍ଦମାନେ 'ଅଲଗା ହୋଇ ପାଉଁଶ ହୋଇଯିବା' ଏବଂ ଫଳସ୍ୱରୂପ ଏହା ଭାରତର ଏକ ରାଜ୍ୟ ଓଡ଼ିଶା ସହ ଜଡ଼ିତ ।  

## ଭୂଗୋଳ 
ବାଆଁ|thumb|କଳିଙ୍ଗରେ ଥିବା ପାହାଡ଼
କଳିଙ୍ଗ ପାଖାପାଖି ମୋଟ ୩,୨୩୧ ବର୍ଗ କିଲୋମିଟର ସ୍ଥାନରେ ଗଠିତ । ଏହା ମୁଖ୍ୟତଃ ପାହାଡ଼ ପର୍ବତକୁ ନେଇ ଗଠିତ । ପର୍ବତଗୁଡ଼ିକର ଉଚ୍ଚତା ୧୫୦୦ରୁ  ୨୫୦୦ ମିଟର ମଧ୍ୟରେ ପରିବର୍ତ୍ତନ ହୋଇଥାଏ । ତଳୁଆ ଜାଗା ଗୁଡ଼ିକରେ ବହୁତ ଘାସ ହୁଏ ତେଣୁ ଗୋଚର ଭୂମି ପାଇଁ ଉପଯୁକ୍ତ ଅଟେ, ଅନ୍ୟପକ୍ଷରେ ଉଚ୍ଚା ଜାଗାଗୁଡିକ ଟ୍ରପିକାଲ ରେନଫରେଷ୍ଟ ହୋଇଥାଏ । 

### ଜଳବାୟୁ 
ବର୍ଷସାରା ପାଖାପାଖି ୧୭ରୁ ୨୨ ଡିଗ୍ରୀ ସେଣ୍ଟୀଗ୍ରେଡ଼ ତାପମାତ୍ରା ରହିଥାଏ । ଗ୍ରୀଷ୍ମ ଋତୁ ନଭେମ୍ବରରୁ ଏପ୍ରିଲ ପର୍ଯ୍ୟନ୍ତ ହୋଇଥାଏ । ଅନ୍ୟାମାସ ଗୁଡ଼ିକରେ ପାଖାପାଖି ବର୍ଷାହିଁ ହୋଇଥାଏ । ଜୁଲାଇରୁ ଅକ୍ଟୋବର ମାସ ମଧ୍ୟରେ ପ୍ରବଳ ବର୍ଷା ହୋଇଥାଏ । 

### ଜଳଧାରା 
ବାଆଁ|thumb|ଚିକୋ ନଦୀ
ଏହି ପ୍ରାନ୍ତର ପାହାଡ଼ରୁ ଆସୁଥିବା ଜଳ ଚିକୋ ନଦୀରେ ଯାଇ ମିଶିଥାଏ । ଏହା ଛଡ଼ା କଗାୟନ, ବୁନଗ, ତନୁଦାନ, ବିଗା, ପାଶୀଲ ଇତ୍ୟାଦି ନଦୀ ଅଛି । 

ବହୁ ଛୋଟ ଛୋଟ ହ୍ରଦ ମଧ୍ୟ ଦେଖିବାକୁ ମିଳେ ।

### ପ୍ରଶାସନିକ ବିଭାଗ 
କଳିଙ୍ଗର ଗୋଟିଏ ସହର ଏବଂ ସାତୋଟି ମ୍ୟୁନସିପାଲିଟି ଅଛି । ଏ ସବୁ ଗୋଟିଏ ଜିଲ୍ଲାରେ ଅଛି ।

### ଜନସଂଖ୍ୟା 
୨୦୧୫ ଜନଗଣନାରେ କଳିଙ୍ଗ ରାଜ୍ୟର ଲୋକସଂଖ୍ୟା ୨,୧୨,୬୮୦ ଥିଲା । ୨୦୧୦ରେ ଏହା ୨,୦୧,୬୧୩ ଥିଲା  ଏବଂ ୨୦୦୦ ମସିହାରେ ୧,୭୪,୨୦୩ ଥିଲା । ପାଖାପାଖି ୧% ହାରରେ ଜନସଂଖ୍ୟା ଏଠାରେ ବୃଦ୍ଧି ଘଟୁଛି । ପ୍ରତି ବର୍ଗ କିଲୋମିଟରରେ ପାଖାପାଖି ୬୬ ଜଣ ଲୋକ ରହୁଛନ୍ତି ।

୨୦୦୦ ମସିହାରେ ହୋଇଥିବା ଜନଗଣନାରେ କଳିଙ୍ଗ ରାଜ୍ୟରେ କଳିଙ୍ଗ ଅଧିବାସୀ ୬୪ ଭାଗ ରହିଥିଲାବେଳେ ଲୋକାନୋସ ଜାତିର ଲୋକେ ୨୪ ଭାଗ ରହୁଥିଲେ ।

କଳିଙ୍ଗର କୁହାଯାଉଥିବା ଭାଷାଗୁଡ଼ିକ ହେଲା : ବାଳାଙ୍ଗାଓ, ବୁଟବୁଟ, ଳିମୋସ, ଲୋୟର ତନୁଦାନ, ଲୁବୁଆଗନ, ମବକା, ମଦୁକାୟଙ୍ଗ, ଦକ୍ଷୀଣ କଳିଙ୍ଗୀୟ ଏବଂ ଅପର ତନୁଦାନ । ଗାଡ଼ଦାଙ୍ଗ, ଲୋକାନୋ, ତାଗଲଗ ଏବଂ ଇଂରାଜୀ ମଧ୍ୟ କିଛି ଅଧିବାସୀ କହିପାରନ୍ତି ।

## ସଂସ୍କୃତି 
thumb|କଳିଙ୍ଗ ରାଜ୍ୟର ୧୦୦ ବର୍ଷ ବୟସ୍କ ଚିତା କୁଟାଳୀ
thumb|କଳିଙ୍ଗ ବସ୍ତ୍ର ପରିଧାନ କରି ଦ୍ୱିତୀୟ ବିଶ୍ୱଯୁଧ୍ୟ ସମୟର ଅସ୍ତ୍ର ସହିତ ଜଣେ ଛାତ୍ର
ଏହି ରାଜ୍ୟରେ ଅନେକ ଆଦିବାସୀ ଅଛନ୍ତି । ବେଳେ ବେଳେ ଏଠି ଯୋଗୁଁ ଛୋଟ ମୋଟ ଗଣ୍ଡଗୋଳ ମଧ୍ୟ ହୋଇଥାଏ । ପାହାଡ଼ ପର୍ବତ ଏବଂ ଯୋଦ୍ଧ୍ୟା ଗୁଣ ଯୋଗୁଁ କଳିଙ୍ଗବାସୀ ନିଜର ସଂସ୍କୃତିକୁ ବଞ୍ଚାଇ ରଖିପାରିଛନ୍ତି । 

କଳିଙ୍ଗ ଅଧିବାସୀ ମୁଖ୍ୟତଃ ହେଉଛନ୍ତି ଧାନ ଚାଷୀ, ସେମାନଙ୍କୁ ଭଲ ଓଦା ଓ ଶୁଖିଲା ଧାନ ଅନୁକୂଳ ପାହାଡ଼ରେ ଜମି ମଧ୍ୟ ପ୍ରକୃତି ଦୃଷ୍ଟିରୁ ମିଳିଛି । ଏହା ଛଡ଼ା କଳାରେ ମଧ୍ୟ ଏମାନେ ରୁଚି ରଖନ୍ତି ଯଥା ବାକ୍ସ କରିବା, ତନ୍ତ ବୁଣା, କମାର ଏବଂ କୁମ୍ଭାର କାମ । ଚିକୋ ନଦୀ ଉପତ୍ୟକାରେ କୁମ୍ଭାରମାନେ ରହନ୍ତି ।

## ଆଧାର 

## ବାହ୍ୟ ଆଧାର 
* 
* 
 
ଶ୍ରେଣୀ:Coordinates on Wikidata
ଶ୍ରେଣୀ:Pages with unreviewed translations

ଶ୍ରେଣୀ:ଫିଲିପାଇନ୍ସ
ବିଶ୍ୱ ଜଳ ଦିବସ

**ବିଶ୍ୱ ଜଳ ଦିବସ** ପ୍ରତିବର୍ଷ ୨୨ ମାର୍ଚ୍ଚରେ ବିଶ୍ୱ ସାରା ପାଳିତ ହୁଏ । ବିଶ୍ୱର ସମସ୍ତ ବିକଶିତ ଦେଶରେ ସ୍ୱଚ୍ଛ ଏବଂ ସୁରକ୍ଷିତ ଜଳ ଉପଲବ୍ଧ କରାଇବା ସହ ଜଳ ସଂରକ୍ଷଣର ମହତ୍ତ୍ୱ ତଥା ଆବଶ୍ୟକତା ବିଷୟରେ ଜନ ସଚେତନତା ସୃଷ୍ଟି କରିବା ଏହାର ଉଦ୍ଦେଶ୍ୟ । ପ୍ରଥମ ଥର ପାଇଁ ୧୯୯୨ ମସିହାରେ ବ୍ରାଜିଲସ୍ଥିତ ରିଓ ଡି ଜେନିରୋଠାରେ ମିଳିତ ଜାତିସଂଘର ଆୟୋଜିତ  "ପର୍ଯ୍ୟାବରଣ ଓ ବିକାଶ ସମ୍ମେଳନ"ରେ ବିଶ୍ୱ ଜଳ ଦିବସ ପାଳନ କରାଯିବାର ନିଷ୍ପତ୍ତି ନିଆଯାଇଥିଲା । 
ପୁଣି ମିଳିତ ଜାତିସଂଘର ସାଧାରଣ ସଭାରେ ୧୯୯୩ ମସିହାରେ ଏହି ନିଷ୍ପତ୍ତି ଅନୁମୋଦନ ଲାଭ କଲା । ସ୍ୱଚ୍ଛ ତଥା ସୁରକ୍ଷିତ ଜଳର ଆବଶ୍ୟକତା ବିଷୟରେ ଜନ ସଚେତନତା ବୃଦ୍ଧି କରିବା ଲକ୍ଷ୍ୟରେ ଏହି ଦିନଟିକୁ ପ୍ରତିବର୍ଷ ଏକ ବାର୍ଷିକ କାର୍ଯ୍ୟକ୍ରମ ଭାବେ ପାଳିବାକୁ ସର୍ବ ସମ୍ମତି କ୍ରମେ ଗୃହିତ ହେଲା । 

## ଇତିହାସ 
## ପାଳନ 
ଏହି ଦିବସ ପାଳନ ଅବସରରେ ବିଭିନ୍ନ କାର୍ଯ୍ୟକ୍ରମ ଜରିଆରେ ସ୍ୱଚ୍ଛ ଏବଂ ସୁରକ୍ଷିତ ଜଳର ଉପାଦେୟତା ସଂପର୍କିତ ସଚେତନତା ସୃଷ୍ଟି କରିବା ଉଦ୍ଦେଶ୍ୟରେ ଶିବିର, ଶୋଭାଯାତ୍ରା, ଆଲୋଚନାଚକ୍ର ଇତ୍ୟାଦିର ଆୟୋଜନ କରାଯାଏ । ଏପରିକି ଜଳ ସଂରକ୍ଷଣର ଆବଶ୍ୟକତା ସହ ହାତର ସ୍ୱଚ୍ଛତା ନେଇ ଅନେକ କର୍ମଶାଳାର ବି ଆୟୋଜନ କରାଯାଏ ।

## ଆଧାର 
## ବାହାର ଆଧାର 
ଶ୍ରେଣୀ: ମାର୍ଚ୍ଚ ମାସର ପାଳିତ ଦିବସ
ବିଶ୍ୱ ଆଜମା ଦିବସ

**ବିଶ୍ୱ ଆଜମା ଦିବସ** (English: World Asthma Day) ବା **ବିଶ୍ୱ ଶ୍ୱାସ ଦିବସ** ପ୍ରତିବର୍ଷ ମଇ ମାସର ପ୍ରଥମ ମଙ୍ଗଳବାର ଦିନ ସାରା ବିଶ୍ୱରେ ପାଳନ କରାଯାଏ । ଅଧୁନା ବାୟୁ ପ୍ରଦୁଷଣର ମାତ୍ରା ବୃଦ୍ଧି ହେଉଥିବାରୁ ସାରା ବିଶ୍ୱରେ ଶ୍ୱାସ ରୋଗୀଙ୍କ ସଂଖ୍ୟା ଦିନକୁ ଦିନ ବଢିବାରେ ଲାଗିଛି । ଏହି ରୋଗରେ ସାଧାରଣତଃ ଛୋଟ ଛୁଆଙ୍କଠାରୁ ଆରମ୍ଭ କରି ବୟସ୍କ ବ୍ୟକ୍ତି ପର୍ଯ୍ୟନ୍ତ ପ୍ରଭାବିତ ହୋଇଥାନ୍ତି । ଏହି ରୋଗରୁ ଦୁରେଇ ରହିବାକୁ ବାୟୁ ପ୍ରଦୂଷଣ ତଥା ଶ୍ୱାସ ପ୍ରତିଷେଧକ ବ୍ୟବସ୍ଥା ସଂପର୍କରେ ଜନ ସଚେତନତା ସୃଷ୍ଟି କରିବା ଲକ୍ଷ୍ୟରେ ଏହି ଦିବସ ପାଳିତ ।

## ଇତିହାସ 
## ପାଳନ 
## ଆଧାର 
## ବାହାର ଆଧାର 
* World Asthma Day 

ଶ୍ରେଣୀ:ମଇ ମାସର ପାଳିତ ଦିବସ
ସୁଚନ୍ଦା

**କୋହିନୂର ଅଖତା** (ଜନ୍ମ:; ଜନ୍ମସ୍ଥାନ: ସାତଖିରା ଜିଲ୍ଲା, ପୂର୍ବ ବାଂଲା, ପାକିସ୍ତାନର ଡୋମିନିୟନ) ଜଣେ ବଙ୍ଗଳାଦେଶୀ ଅଭିନେତ୍ରୀ, ପ୍ରଯୋଜିକା ଏବଂ ନିର୍ଦ୍ଦେଶିକା, ଯିଏକି ବଙ୍ଗଳାଦେଶ କଥାଚିତ୍ର ଜଗତରେ **ସୁଚନ୍ଦା** ନାମରେ ପରିଚିତା । ୧୯୬୦ର ମଧ୍ୟ ଭାଗରେ ସେ ଅଭିନୟ ଆରମ୍ଭ କରିଥିଲେ ଏବଂ ପାଖାପାଖି ୧୦୦ରୁ ଉର୍ଦ୍ଧ୍ୱ କଥାଚିତ୍ରରେ ସେ ଅଭିନୟ କରିଥିଲେ ।

## ଜନ୍ମ ଓ ପ୍ରାରମ୍ଭିକ ଜୀବନ
ସୁଚନ୍ଦା ୧୯୪୭ ମସିହା ସେପ୍ଟେମ୍ବର ମାସ ୧୯ ତାରିଖରେ ପାକିସ୍ତାନର ଡୋମିନିୟନ ଅନ୍ତର୍ଗତ ପୂର୍ବ ବାଂଲାର ସାତଖିରା ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଏ.ଏସ୍.ଏମ୍. ନିଜାମୁଦ୍ଦୀନ ଅୟୁବ ଏବଂ ମାଆ ବେଗମ ଜହ୍ନା ଆରା । ବବିତା ଓ ଚମ୍ପା ନାମରେ ସୁଚନ୍ଦାଙ୍କର ଦୁଇ ଭଉଣୀ ଅଛନ୍ତି ।

## ଅଭିନୟ ଜୀବନ
ସୁଚନ୍ଦା ବଙ୍ଗଳାଦେଶ କଥାଚିତ୍ର ଜଗତରେ ୧୯୬୬ ମସିହାରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା *କାଗଜର ନୌକା* । ତାଙ୍କର ପ୍ରଥମ କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ସୁବାସ ଦତ୍ତ । ଜଣେ ଅଭିନେତ୍ରୀ ଭାବରେ ସୁଚନ୍ଦା ପାକିସ୍ତାନ କଥାଚିତ୍ର ଜଗତର ଏକ ପୁରସ୍କାର ନିଗାର ଆୱାର୍ଡ଼ସ୍ ୧୯୭୮ ମସିହାରେ ଜିତିଥିଲା । ପାକିସ୍ତାନୀ ଚଳଚ୍ଚିତ୍ର *ହମ୍ ଏକ୍ ହେଁ* ପାଇଁ ସୁଚନ୍ଦାଙ୍କୁ ଏହି ପୁରସ୍କାର ମିଳିଥିଲା ।

## ଆଧାର
## ବାହାର ଆଧାର
* 

ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୪୭ ଜନ୍ମ
ଟ୍ରାଜୋଡନ

{{Drugbox
| Watchedfields = changed
| verifiedrevid = 457287206
| IUPAC_name = 2-{3-[4-(3-Chlorophenyl)piperazin-1-yl]propyl}[1,2,4]triazolo[4,3-*a*]pyridin-3(2*H*)-one
| image = Trazodone.svg
| width = 250px
| image2 = Trazodone-from-HCl-xtal-3D-balls.png
| width2 = 250px

| tradename = ପୃଥିବୀରେ ଅନେକ ବ୍ରାଣ୍ଡ ନାମରେ ମିଳେ 
| protein_bound = ୮୯–୯୫%
| metabolism = ଯକୃତ (CYP3A4)
| metabolites = 
| onset = ପାଟିରେ: ୧ ଘଣ୍ଟା ([[Tmax (pharmacology)|]])
| elimination_half-life = Trazodone : ୭ ଘଣ୍ଟା hours
| excretion = Urine: ୭୦–୭୫% ଓ ଏହା ଏକ ଅବସାଦରୋଧୀ ଔଷଧ (antidepressant) ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଶୁଖିଲା ପାଟି, ବେହୋସ ଅନୁଭବ, ବାନ୍ତି ଓ ମୁଣ୍ଡବିନ୍ଧା ହୁଏ । ଏହା ସେରୋଟୋନିନ ଆଣ୍ଟାଗୋନିସ୍ଟ ଓ ରିଅପଟେକ ଇନ‌ହିବିଟର (serotonin antagonist and reuptake inhibitor)/ SARI) ଶ୍ରେଣୀର ଫିନାଇଲପିପେରାଜିନ  (phenylpiperazine) ଯୌଗିକ ପଦାର୍ଥ ।  ଏହାର ଏକ ପ୍ରଶାନ୍ତି କରଣ ପ୍ରଭାବ ମଧ୍ୟ ଅଛି ।
 

ଡାକ୍ତରୀ ବ୍ୟବ‌ହାର ନିମନ୍ତେ ଯୁକ୍ତରାଷ୍ଟ୍ରରେ ସନ ୧୯୮୧ରେ ଟ୍ରାଜୋଡନ ସ୍ୱୀକୃତ ହୋଇଥିଲା । ସନ ୨୦୧୪ରେ ଏହି ଔଷଧର ୨୬ ନିୟୁତ ପ୍ରେସକ୍ରିପସନ ଆସିଥିଲା । 
 
## ଆଧାର
## ବାହ୍ୟ ଲିଙ୍କ
* U.S. National Library of Medicine: Drug Information Portal – Trazodone

ଶ୍ରେଣୀ:ଔଷଧ